Mesurau rhesymol i leihau risg coronafeirws mewn gweithleoedd a mangreoedd agored: canllawiau i swyddogion gorfodi [HTML] | LLYW.CYMRU\nMesurau rhesymol i leihau risg coronafeirws mewn gweithleoedd a mangreoedd agored: canllawiau i swyddogion gorfodi\nMesurau rhesymol i leihau risg coronafeirws mewn gweithleoedd a mangreoedd agored: canllawiau i swyddogion gorfodi [HTML]\nCanllawiau i swyddogion gorfodi ar reoliad 20 o Reoliadau Diogelu Iechyd (Cyfyngiadau Coronafeirws) (Rhif 3) (Cymru) 2020.\nLawrlwytho'r dudalen hon fel PDF . Maint Ffeil 230 KB.\nMaint Ffeil 230 KB. Efallai na fydd y ffeil hon yn gyfan gwbl hygyrch.\nLleihau'r risg o ddod i gysylltiad â'r coronafeirws\nYstyr y gofynion i leihau'r risg o ddod i gysylltiad â’r coronafeirws\nPwerau gorfodi ac egwyddorion gorfodi\nAtodiad 1: egwyddorion gorfodi\nAtodiad 2: asesiad ymarferol o’r gofynion cyfreithiol\nMae Rheoliad 16 o Reoliadau Diogelu Iechyd (Cyfyngiadau Coronafeirws) (Rhif 5) (Cymru) 2020 ("Rheoliadau’r Coronafeirws") yn gosod gofynion ar bobl sy'n gyfrifol am fangreoedd sy'n agored i'r cyhoedd a phobl sy'n gyfrifol am waith a wneir mewn mangreoedd i gymryd camau rhesymol i leihau'r risg o ddod i gysylltiad â coronafeirws yn y fangre, ac i leihau'r risg o ledaenu coronafeirws gan y rhai sydd wedi bod yn y fangre.\nRhaid i unrhyw berson y mae'n ofynnol iddo gymryd mesurau rhesymol o dan reoliad 16 roi sylw i ganllawiau a gyhoeddwyd am y mesurau hynny, o dan reoliad 18 o Reoliadau’r Coronafeirws. Mae methu â gwneud hynny yn drosedd lle gellir cymryd camau gorfodi. Mae’r canllawiau hyn yn berthnasol i swyddogion gorfodi hefyd.\nMae Rheoliadau’r Coronafeirws yn darparu ar gyfer pedair Lefel Rhybudd, sy'n nodi gwahanol gyfyngiadau a gofynion y gellir eu cymhwyso yn dibynnu ar lefel y risg a aseswyd yng Nghymru, ond mae'r gofynion a osodir gan reoliad 16 yn gymwys waeth pa Lefel Rhybudd sy'n gymwys ar unrhyw adeg. Mae hyn yn cynnwys pan nad oes unrhyw Lefel Rhybudd mewn grym (a elwir yn gyhoeddus yn “Lefel Rhybudd Sero”). Bwriedir i'r canllaw hwn fod yn berthnasol mewn egwyddor bob amser tra mae Rheoliadau’r Coronafeirws mewn grym. Mae hyn yn cynnwys ar unrhyw Lefel Rhybudd neu pan nad oes unrhyw Lefel Rhybudd mewn grym (Lefel Rhybudd Sero). Darperir manylion am y Lefelau Rhybudd a'u harwyddocâd yn y Cynllun Rheoli'r Coronafeirws: lefelau rhybudd ar gyfer Cymru.\nMae’r canllawiau hyn (a wnaed o dan reoliad 18 y Rheoliadau Coronafeirws) ar gymhwyso’r gofyniad cyfreithiol hwn yn ymarferol wedi’i adolygu a’i ddiweddaru i gyd-fynd â’r diwygiadau a wnaed i reoliad 16 a ddaeth i rym o 7 Awst 2021. Mae canllawiau hefyd wedi’u llunio ar gyfer personau cyfrifol i egluro’r newidiadau a disgrifio’r rhwymedigaethau cyfreithiol sydd mewn grym. Mae’r canllawiau hyn ar gael yma.\nMae’r canllawiau hyn bellach yn nodisut y gall y rhai sy’n gorfod cymryd mesurau rhesymol benderfynu pa fesurau rhesymol y dylent eu cymryd. Yn ogystal, mae’r pwyslais wedi newid o ran pa fesurau rhesymol y gallai fod yn angenrheidiol. Mae’r Rheoliadau yn llai caeth ar y cyfan o ran yn union pa fesurau y mae rhaid eu cymryd, gan roi mwy o hyblygrwydd yn y camau a gymerir gan ddibynnu ar y risgiau a nodwyd.\nO 11 Hydref 2021 ymlaen, bydd yn ofynnol i rai lleoliadau roi mesurau ar waith ar gyfer gwirio tystiolaeth o statws brechu neu brofi pobl (drwy bàs COVID) fel mesur rhesymol gorfodol. Mae’r canllawiau hyn wedi cael eu diweddaru i ddarparu rhagor o wybodaeth i swyddogion gorfodi mewn perthynas â’r gofyniad newydd hwn i gael pàs COVID.\nMae angen gwneud asesiad risg penodol o hyd ar gyfer coronafeirws a dylai hyn fod yn sail ar gyfer y mesurau sy’n rhesymol i’w cymryd mewn unrhyw fangre i leihau’r risg o ddod i gysylltiad â’r coronafeirws a’r risg o ledaenu’r coronafeirws.\nMae’r defnydd priodol o bwerau i orfodi’r cyfyngiadau a’r gofynion hyn a osodir gan reoliad 16 yn bwysig er mwyn:\nhyrwyddo a chynnal cydymffurfiaeth barhaus fel mesur ataliol i helpu i reoli’r coronafeirws\nsicrhau bod camau’n cael eu cymryd ar unwaith i ddelio â sefyllfaoedd lle mae perygl y bydd y coronafeirws yn lledaenu\nsicrhau bod y rheini sy’n methu â chydymffurfio yn cael eu dwyn i gyfrif\nMae rheoliad 16 yn nodi gofynion cyffredinol ar bersonau sy'n gyfrifol am fangreoedd neu am waith yn y mangreoedd, ac mae'r rhain i gyd er mwyn lleihau'r risg o ddod i gysylltiad â coronafeirws yn y fangre.\nMae dull tri cham wedi’i ddiweddaru sy’n amlinellu’r hyn sydd ei angen o dan reoliad 16. Mae canllawiau diwygiedig yn ymwneud â’r dull hwn wedi’u cyhoeddi nawr. Mae’r camau hyn yn cynrychioli dilyniant rhesymegol lle byddai’r camau’n cael eu hystyried, yn hytrach nag awgrymu pwysigrwydd cymharol pob cam. Er enghraifft, gwella awyriad (gan gynnwys cynnal gweithgaredd yn yr awyr agored) yw un o’r mesurau pwysicaf y gall mangre ei gymryd, ond nid yw wedi’i ddisgrifio yn y Rheoliadau Coronafeirws tan Gam 3.\nMae’n ofynnol i berson sy’n gyfrifol am fangre sydd ar agor i’r cyhoedd neu sy’n weithle gymryd y camau a ganlyn, sydd wedi’u seilio ar egwyddorion cyffredinol "hierarchiaeth mesurau rheoli" ym maes rheoli risg:\nCam 1: ymgymryd ag asesiad risg penodol mewn perthynas â’r perygl o ddod i gysylltiad â’r coronafeirws yn eu mangre (ac ymgynghori â phob person sy’n gweithio yn y fangre neu gynrychiolwyr y personau hynny wrth wneud hyn)\nCam 2: darparu gwybodaeth i’r rheini sy’n cael mynediad i’r fangre, neu sy’n gweithio ynddi, ynglŷn â sut y gellir lleihau’r perygl o ddod i gysylltiad â’r coronafeirws. Mae hyn yn cynnwys, yn benodol, rhoi gwybodaeth i bawb sy’n gweithio yn y fangre am eu risg o ddod i gysylltiad â’r coronafeirws fel y nodwyd yn yr asesiad risg, a’r mesurau i’w cymryd i leihau’r risg\nCam 3: sicrhau bod pob mesur rhesymol yn cael ei gymryd i leihau’r perygl o ddod i gysylltiad â’r feirws yn y fangre, yn arbennig drwy geisio atal pobl y gallai fod ganddynt y coronafeirws rhag bod yn bresennol, drwy sicrhau bod pobl yn ymgynnull yn yr awyr agored yn hytrach nag o dan do pan fo hynny’n ymarferol, drwy wella’r awyru o dan do, drwy leihau cysylltiad agos wyneb yn wyneb rhwng pobl, a thrwy wella hylendid\nRhaid cymryd pob un o’r 3 Cham.\nMae rheoliad 16 yn gymwys i'r person neu'r personau sy'n gyfrifol am fangre sy'n agored i'r cyhoedd ac i'r person sy'n gyfrifol am y gwaith sy'n cael ei wneud mewn unrhyw weithle; hynny yw y person sy'n gyfrifol am reoli (nid, er enghraifft, perchennog rhydd-ddaliadol ffatri neu swyddfa ar brydles). Yn achos gweithgareddau wedi'u trefnu a gweithgareddau wedi'u trefnu ar gyfer plant, mae'r ddyletswydd yn berthnasol i'r person sy'n gyfrifol am y fangre lle mae'r gweithgaredd yn digwydd a'r person sy'n gyfrifol am y gweithgaredd.\nMae hefyd yn berthnasol i dacsis ac i ddarpariaeth trafnidiaeth gyhoeddus (gan gynnwys canolfannau trafnidiaeth o dan do fel gorsafoedd bysiau, gorsafoedd rheilffordd, meysydd awyr a phorthladdoedd fferi). Yn ogystal, rhaid i weithredwyr y gwasanaethau hyn ystyried canllawiau penodol ar y gofyniad statudol i deithwyr wisgo gorchudd wyneb ac am ddarparu gwybodaeth i deithwyr am y rhwymedigaeth hon. Ynghyd â'r canllawiau trafnidiaeth manwl atodol a gynhyrchwyd yng nghyd-destun trafnidiaeth gyhoeddus.\nO dan bob un o'r Lefelau Rhybudd, mae'n ofynnol i wahanol fangreoedd gau. Mae Rheoliadau’r Coronafeirws yn darparu rhestr o fusnesau ac adeiladau wedi’u heithrio y caniateir iddynt aros ar agor i'r cyhoedd, ond hyd yn oed ar gyfer y mangreoedd hynny y mae'n ofynnol iddynt gau mae amgylchiadau o hyd lle gall unigolion fod yn y fangre, ac felly bydd y gofyniad i gymryd mesurau rhesymol yn parhau i fod yn gymwys.\nMae'r gofynion yn rheoliad 16 wedi'u drafftio'n fras yn fwriadol. Mae hyn am ddau reswm. Y cyntaf yw bod y mesurau sy'n "rhesymol" yn dibynnu i raddau helaeth ar y cyd-destun ffisegol, mewn geiriau eraill ar y math o fangre a'r math o weithgareddau a gyflawnir yn y fangre. Fel yn achos deddfwriaeth iechyd a diogelwch, bydd yr hyn sy'n rhesymol hefyd yn dibynnu ar y gost – ac er nad dyna’r unig ffactor yn amlwg, gellir ystyried yr effaith economaidd ar fusnes. Yr ail yw bod y rhai sy'n gyfrifol am y fangre i gael rhywfaint o ddisgresiwn ynglŷn â'r mesurau penodol y maent yn eu cymryd lle mae dewis yn bosibl.\nNid yw cymryd mesurau rhesymol yn rheol absoliwt y mae'n rhaid ei chymhwyso drwy'r amser ym mhob amgylchiad – efallai na fydd angen rhai pethau gan na fyddai'n rhesymol eu gwneud yn ofynnol ac efallai y bydd angen pethau gwahanol ar adegau gwahanol ac mewn amgylchiadau gwahanol. Yn ogystal, efallai na fydd mesur penodol yn berthnasol yn yr un modd ym mhob sefyllfa.\nFodd bynnag, mae'n brawf gwrthrychol y bwriedir ei gymhwyso'n gyson – dylid asesu’r hyn sy'n "rhesymol" nid drwy gyfeirio at yr hyn y mae unrhyw un person yn credu sy’n rhesymol i’w wneud ond yn ôl yr hyn y mae person rhesymegol sy'n wynebu amgylchiadau tebyg yn credu sy'n rhesymol – ac mae’r ffaith ein bod yn wynebu pandemig byd-eang yn berthnasol yn y cyd-destun hwnnw gan y bydd y disgwyliad o ba fesurau sy'n debygol o fod yn rhesymol yn uchel o ganlyniad. Yn y cyd-destun hwn, mae’r Lefel Rhybudd sydd mewn grym hefyd yn berthnasol, oherwydd yr uchaf yw’r Lefel Rhybudd y mwyaf tebygol yw hi y bydd mesurau penodol yn rhai rhesymol i’w cymryd.\nYn ogystal, gellir categoreiddio'r gofynion mewn ffordd eithaf syml y gellir eu cymhwyso waeth beth fo natur y fangre:\ndarparu gwybodaeth i helpu pobl i ymddwyn fel y dylent\nsicrhau y cedwir pellter corfforol\nawyru’r lle’n well a defnyddio mannau awyr agored yn lle bod o dan do\nceisio atal pobl a allai fod yn heintus rhag bod yn y fangre (er enghraifft, drwy ddefnyddio profion a mynnu bod pobl wedi’u brechu, a sicrhau nad yw pobl sydd â symptomau’n bresennol)\nmabwysiadu mesurau eraill i leihau'r risg o ddod i gysylltiad â coronafeirws, yn bennaf er mwyn osgoi cysylltiad wyneb yn wyneb agos: e.e. newid sut mae pobl yn symud o gwmpas mangreoedd, gwella awyru, gosod sgriniau, defnyddio cyfarpar diogelu personol\nEr bod y gofynion yn ymwneud yn gyffredinol â sut y gwneir pethau mewn mangreoedd neu yn y gweithle, efallai y bydd amgylchiadau lle y gallai fod angen ystyried yr hyn a wneir. Os yw gweithgaredd yn golygu risg uchel o ddod i gysylltiad â coronafeirws oherwydd yr angen i bobl fod yn agos, ac na ellir lliniaru hynny'n foddhaol (yn gyffredinol gyda sgriniau neu gyfarpar diogelu personol), efallai y byddai'n rhesymol disgwyl i fesurau gael eu cymryd i atal y gweithgaredd hwnnw neu i gau rhan o fangre. Yn achos gweithle, bydd p'un ai yw hynny'n wirioneddol resymol yn dibynnu'n rhannol ar natur y gweithgaredd dan sylw a pha mor hanfodol ydyw i weithrediad y busnes.\nMae Llywodraeth Cymru wedi cyhoeddi'r canllawiau canlynol o dan reoliad 18, y mae'n rhaid i'r rhai y mae'r ddyletswydd yn gymwys iddynt eu hystyried. Mae Llywodraeth Cymru hefyd wedi cyhoeddi canllawiau ar gyfer cyflogwyr a rheolwyr mangreoedd ar wisgo gorchuddion wyneb:\nByw gyda’r coronafeirws: canllawiau ar gyfer busnesau, cyflogwyr, sefydliadau a'r rhai sy'n trefnu gweithgareddau a digwyddiadau yng Nghymru\ncadw cofnodion ynghylch staff, cwsmeriaid ac ymwelwyr: Profi Olrhain Diogelu\ngorchuddion wyneb: canllawiau ar y mesurau sydd i'w cymryd gan gyflogwyr a rheolwyr safleoedd\nYn ogystal, mae Llywodraeth Cymru wedi darparu canllawiau mwy cyffredinol sydd hefyd yn berthnasol:\ncanllawiau yn y gweithle i gyflogwyr a gweithwyr: COVID-19\nMae amryw o gyrff sy'n cynrychioli'r sector a'r diwydiant hefyd wedi cynhyrchu canllawiau manylach ar fathau penodol o fangreoedd y gellir eu hystyried lle mae'n gyson â'r gofynion rheoliadol a chanllawiau Llywodraeth Cymru.\nO ddydd Llun 11 Hydref ymlaen, bydd yn rhaid i bobl sy’n mynd i ddigwyddiadau mawr a chlybiau nos (neu fangreoedd tebyg) brofi eu bod naill ai wedi’u brechu’n llawn neu wedi cael prawf llif unffordd (LFT) negatif yn y 48 awr ddiwethaf neu wedi cael canlyniad positif i brawf PCR a gymerir gan y person ddim mwy na 180 o ddiwrnodau a ddim llai na 10 niwrnod o flaen llaw.\nMae’r gofynion hyn a ddylai fod yn rhan o asesiad risg pwrpasol a bod yn un o’r mesurau rhesymol y mae gofyn ei roi ar waith, yn gymwys mewn perthynas â rhai mangreoedd a lleoliadau penodol (gweler isod). Caiff y darpariaethau penodol eu hamlinellu yn rheoliad 16A.\nMae’n bwysig nodi bod y gofyniad newydd hwn i wirio tystiolaeth yn rhan o gyfres o fesurau rhesymol a ddylai gael eu gweithredu’n gyffredinol yn ddibynnol ar y camau a nodir fel rhan o’r asesiad risg pwrpasol. Nid yw’n dileu’r angen i ystyried a gweithredu mesurau eraill.\nDylai’r asesiad risg pwrpasol hefyd amlinellu’r rhesymeg a’r cyfiawnhad dros sut y mae pob busnes a lleoliad wedi dewis gweithredu’r gofyniad hwn, a fydd fel arfer yn golygu bod unigolion sy’n dymuno mynychu neu gael mynediad yn gorfod dangos pàs COVID. Bydd yr hyn a ystyrir yn rhesymol o ran mesurau gwirio yn amrywio ar wahanol adegau ac ar gyfer gwahanol leoliadau gan ddibynnu ar nifer o amgylchiadau, gan gynnwys y capasiti a threfniadau mynediad. Efallai y ceir rhai amgylchiadau lle y byddai gwirio statws pawb sy’n cael mynediad i fangre benodol yn arwain at giwiau mawr a phobl yn ymgynnull, ond mewn mangreoedd eraill, bydd ganddynt eisoes weithdrefnau yn eu lle ar gyfer gwirio drwy system giwio, lle y byddai hefyd yn rhesymol i wirio a oes gan bob unigolyn bàs COVID dilys. Er enghraifft, mae’n arferol i glybiau nos reoli niferoedd drwy gael ciw y tu allan i fangre, a'r disgwyliad yw y byddant yn gwirio statws pob person sy’n dymuno cael mynediad. Ond gallai gwirio pàs pob person sy’n mynd i gêm rygbi neu gêm bêl-droed fawr arwain at broblemau diogelwch a chiwiau mwy nag arfer.\nByddem yn disgwyl y byddai clwb nos, er enghraifft, yn gallu gwirio pasys COVID pawb sy’n cael mynediad i’r lleoliad.\nBydd angen i bob lleoliad gynnal asesiad risg er mwyn sicrhau ei fod yn gallu cyfiawnhau beth y mae’n ystyried yn fesur rhesymol yng nghyd-destun gwirio, gan ystyried ei ddyletswyddau statudol eraill, er enghraifft iechyd a diogelwch ei gwsmeriaid, materion ehangach o ran trefn gyhoeddus a risgiau terfysgaeth posibl.\nBydd y gofynion newydd yn golygu y bydd angen i bobl dros 18 oed yng Nghymru ddangos eu bod wedi’u brechu’n llawn neu wedi cael prawf llif unffordd negatif yn y 48 awr ddiwethaf, neu wedi cael canlyniad positif i brawf PCR a gymerir gan y person ddim mwy na 180 o ddiwrnodau a ddim llai na 10 niwrnod cyn y cânt fynediad i’r lleoliadau canlynol:\nclybiau nos neu leoliadau tebyg (gweler isod)\nmangreoedd dan do lle cynhelir digwyddiad â thros 500 o bobl yn bresennol os nad ydynt i gyd yn eistedd fel arfer\nunrhyw fangre awyr agored lle cynhelir digwyddiad â thros 4,000 o bobl yn bresennol, os nad ydynt i gyd yn eistedd fer arfer\nunrhyw ddigwyddiad, o unrhyw natur, lle mae mwy na 10,000 o bobl yn bresennol\nYn achos digwyddiadau sy’n para mwy nag un diwrnod, sy’n cael eu cynnal mewn mwy nag un lleoliad neu ddigwyddiadau sydd â sioeau ar wahân yn ystod y dydd – mae’n ymwneud â faint o bobl sy’n bresennol ar unrhyw ddiwrnod neu mewn unrhyw sioe, ar unrhyw adeg. Nid yw’n cynnwys staff, contractwyr, perfformwyr neu wirfoddolwyr sy’n ymwneud â chynnal y digwyddiad.\nWrth benderfynu p’un a ddylid trin digwyddiadau fel rhai awyr agored ai peidio, dylid ystyried unrhyw gyfleuster dan do ar y safle y gallai pobl ymgasglu ynddo am y rhan fwyaf o’r diwrnod (er enghraifft, cyfleuster lletygarwch). Mewn rhai amgylchiadau, gall hyn olygu y dylid trin y digwyddiad fel un dan do. Fodd bynnag, ni ddylid ystyried bod ardal lle mai ei hunig ddiben yw darparu bwyd a diod tecawê i’w bwyta a’u hyfed yn yr awyr agored yn y digwyddiad, a darpariaeth toileday, yn ddigwyddiad dan do.\nClybiau nos a lleoliadau tebyg\nBydd y gofyniad i wirio pasys COVID unigolion yn berthnasol i glybiau nos a lleoliadau lle caiff cerddoriaeth ei chwarae ar gyfer dawnsio – ond dim ond os ydynt wedi’u hawdurdodi i weini neu gyflenwi alcohol a’u bod ar agor ar unrhyw adeg rhwng hanner nos a 5 a.m.\nMae’r gofyniad i gael pàs COVID yn berthnasol i glybiau nos a lleoliadau eraill lle caiff cerddoriaeth ei chwarae ar gyfer dawnsio – ond dim ond os ydynt wedi’u hawdurdodi i weini neu gyflenwi alcohol a’u bod ar agor ar unrhyw adeg rhwng hanner nos a 5 a.m. (ac mae’r gofyniad i fod â phàs COVID yn gymwys i’r fangre unrhyw adeg, gan gynnwys amseroedd y tu allan i’r oriau hyn, os ydynt ar agor ac yn chwarae cerddoriaeth i bobl ddawnsio).\nMae hyn yn golygu y byddai’n ofynnol i dafarn, er enghraifft, sydd â lle i ddawnsio ac sy’n dechrau chwarae cerddoriaeth o 3 p.m. ymlaen ac yn cau ar ôl hanner nos ofyn am basys COVID er mwyn cael mynediad o 3 p.m. o leiaf (yn gynt os bydd y rheini sy’n cael mynediad yn gynnar yn aros yno pan fydd y gerddoriaeth yn dechrau).\nFodd bynnag, ni fyddai’n rhaid i dafarn sydd â lle i ddawnsio ac sy’n cau cyn hanner nos ofyn am basys COVID er mwyn cael mynediad (oni bai eu bod yn cynnal unrhyw fath o ddigwyddiad i fwy na 500 o bobl lle nad ydynt i gyd yn eistedd).\nYn yr un modd, ni fydd yn ofynnol i dafarn heb le i ddawnsio ac nad yw’n darparu cerddoriaeth ar gyfer dawnsio ofyn am basys COVID er mwyn cael mynediad (oni bai ei fod yn cynnal digwyddiad i fwy na 500 o bobl lle nad ydynt i gyd yn eistedd, yna byddai’n destun y ddarpariaeth benodol honno a byddai gofyn i’r dafarn wirio pasys COVID unigolion)\nEsemptiadau ac eithriadau\nBydd y gofynion ddim ond yn berthnasol wrth wirio pasys COVID aelodau’r cyhoedd sy’n mynd i’r lleoliadau a'r digwyddiadau hyn – ond nid staff, contractwyr, perfformwyr neu wirfoddolwyr sy’n ymwneud â chynnal y digwyddiad. Fodd bynnag, er mwyn diogelu eu hunain ac eraill, a’n helpu i gadw’r sector ar agor, dylai perchnogion lleoliadau a threfnwyr digwyddiadau ystyried annog pawb ar y safle i wneud prawf llif unffordd (LFT) ddwy waith yr wythnos fel rhan o’u Hasesiad Risg.\nIsod, ceir enghreifftiau o’r mathau o fangreoedd sydd wedi’u hesemptio’n benodol o’r gofyniad. Mangreoedd a ddefnyddir at y dibenion canlynol:\ndigwyddiad yn yr awyr agor pan na fo’n ofynnol i berson gael tocyn neu dalu ffi er mwyn cael mynediad, a phan fo dau neu ragor o bwyntiau mynediad i’r safle (byddai hyn yn cynnwys, er enghraifft, arddangosfa tân gwyllt mewn parc cyhoeddus, neu marchnad ffermwyr)\nprotest neu biced\ndigwyddiad chwaraeon cyfranogiad torfol yn yr awyr agored (megis marathon, triathlon neu ras feicio)\ndathlu priodas neu bartneriaeth sifil, neu fywyd person ymadawedig (ond dim ond ar yr adegau hynny pan y’u defnyddir at y dibenion hynny)\nNi fydd angen i’r bobl ganlynol ddarparu tystiolaeth er mwyn cael mynediad i leoliad neu ddigwyddiad:\npobl dan 18 oed\npobl sy’n gweithio, yn gwirfoddoli neu’n perfformio yn y lleoliadau\nMae Rheoliadau’r Coronafeirws yn nodi system benodol ac ar wahân ar gyfer gorfodi rheoliad 16. Mae hyn yn golygu bod swyddogion gorfodi yr awdurdodau lleol yn gallu mynnu bod rhai mesurau yn cael eu cymryd mewn perthynas â mangreoedd, ac maent yn gallu eu cau os yw hynny’n angenrheidiol. Gall fod angen cau naill ai am nad yw mesurau rhesymol yn cael eu cymryd neu oherwydd bod torri'r gofynion yn ddigon difrifol i gyfiawnhau cau mangre ar unwaith neu gyda dim ond rhybudd cyfyngedig iawn.\nMae’r system orfodi yn cael ei phennu yn Atodlenni 8 a 9 yn Rheoliadau’r Coronafeirws ac yn canolbwyntio ar “Hysbysiad Gwella Mangre” neu “Hysbysiad Cau Mangre” neu’r naill a’r llall, gan ddibynnu ar yr amgylchiadau.\nGorfodi pasys COVID\nCaiff yr angen i gydymffurfio â’r gofynion newydd i wirio tystiolaeth o statws brechu neu brofi mewn rhai lleoliadau ei orfodi yn yr un ffordd â’r angen i gydymffurfio â’r gofynion eraill dan reoliad 16 (cynnal asesiadau risg a rhoi mesurau rhesymol ar waith). Mae hyn yn golygu y bydd angen i fusnesau a digwyddiadau sicrhau bod eu trefniadau arfaethedig yn cael eu cynnwys yn eu hasesiadau risg pwrpasol, gan gynnwys cyfiawnhad o beth y maent yn ei ystyried yn fesur rhesymol.\nGallai enghreifftiau o ystyriaethau gynnwys:\na ydynt wedi ystyried amseroedd mynediad cyfnodol i glwb nos neu ddigwyddiad er mwyn gallu gwirio statws brechu neu brofi unigolion?\na oes digon o le i bobl gadw digon o bellter corfforol mewn unrhyw giw?\nMae trosedd ehangach hefyd wedi cael ei chyflwyno sy’n gysylltiedig â darparu tystiolaeth ffug neu gamarweiniol o statws brechu neu brofi, os bydd angen y dystiolaeth honno fel rhan o’r gofyniad i ddarparu tystiolaeth ar gyfer cael mynediad.\nLle ceir adroddiadau bod unigolion yn darparu gwybodaeth ffug neu gamarweiniol, bydd swyddog heddlu neu Swyddog Cymorth Cymunedol yr Heddlu (PCSO) yn gallu cymryd camau dan y Rheoliadau.\nHysbysiad Gwella Mangre\nPan ganfyddir diffyg cydymffurfio â'r gofynion o dan reoliad 16 mewn mangre, dylai'r swyddog gorfodi fel arfer geisio unioni'r diffyg cydymffurfio drwy ddull graddedig a chymesur o orfodi. Lle y bo'n bosibl, dylid ceisio addysgu personau cyfrifol, rhoi cyngor a gweithredu anffurfiol cyn unrhyw gamau gorfodi eraill. Fodd bynnag, pan fo angen, dylid cyflwyno Hysbysiad Gwella Mangre.\nGellir cyflwyno'r hysbysiad hwn os yw'r swyddog gorfodi o'r farn bod y mesurau a bennir yn yr hysbysiad yn angenrheidiol ac yn gymesur er mwyn sicrhau bod y person yn cydymffurfio â'r rhwymedigaethau hynny, er mwyn lleihau'r risg o ddod i gysylltiad â coronafeirws. Rhaid i'r hysbysiad bennu'r mesurau y mae'n rhaid eu cymryd er mwyn sicrhau bod y person yn cydymffurfio â'r rhwymedigaethau a osodir gan reoliad 16. Rhaid i'r hysbysiad bennu terfyn amser ar gyfer cydymffurfio (dim llai na 48 awr) a nodi'r hawl i apelio.\nCaiff swyddog gorfodi derfynu Hysbysiad Gwella Mangre os yw wedi'i fodloni bod y person y rhoddwyd yr hysbysiad iddo wedi cymryd y mesurau a bennir yn yr hysbysiad neu wedi cymryd camau angenrheidiol fel arall i sicrhau y gellir cydymffurfio â rheoliad 16 pan ganiateir i'r fangre fod ar agor.\nHysbysiad Cau Mangre\nCaiff swyddog gorfodi gyhoeddi "Hysbysiad Cau Mangre" i berson sy'n gyfrifol am fangre sy'n ei gwneud yn ofynnol i'r fangre, neu ran o'r fangre, gael ei chau am hyd at 672 o oriau (28 diwrnod) ar y tro. Gellir gwneud hyn os bodlonir un o ddau amod:\nPan fo Hysbysiad Gwella Mangre wedi ei gyflwyno i'r person a bod y swyddog gorfodi o'r farn:\nbod y person wedi methu â chymryd y mesurau a bennir mewn hysbysiad o fewn yr amser penodedig, a\nbod cau’r fangre, neu ran o’r fangre, yn angenrheidiol ac yn gymesur at ddiben lleihau’r risg o ddod i gysylltiad â coronafeirws\nPan fo'r swyddog gorfodi o'r farn:\nnad yw'r person yn cydymffurfio â'r rhwymedigaethau a osodir gan reoliad 16 a\nbod cau’r fangre, neu ran o’r fangre, (heb fod Hysbysiad Gwella Mangre wedi ei gyflwyno) yn angenrheidiol ac yn gymesur at ddiben lleihau’r risg o ddod i gysylltiad â coronafeirws\nPan fo Hysbysiad Gwella Mangre wedi ei gyflwyno, mae’n rhaid i’r Hysbysiad Cau Mangre nodi’r mesurau y mae’r swyddog gorfodi yn ystyried:\nnad ydynt wedi eu cymryd, a\ny mae’n rhaid eu cymryd er mwyn sicrhau bod y person cyfrifol yn cydymffurfio â’r rhwymedigaethau a osodir gan reoliad 16\nPan na fydd Hysbysiad Gwella Mangre wedi'i gyflwyno, rhaid i'r Hysbysiad Cau Mangre nodi'r rhesymau pam y mae'r swyddog gorfodi o'r farn bod y person cyfrifol yn methu â chydymffurfio â rheoliad 16.\nYn y naill achos a’r llall, mae’n rhaid i’r Hysbysiad Cau Mangre nodi hefyd y rhesymau pam y mae’r swyddog gorfodi yn ystyried bod cau’r fangre yn angenrheidiol ac yn gymesur at ddiben lleihau’r risg o ddod i gysylltiad â coronafeirws. Rhaid i'r hysbysiad bennu'r cyfnod y mae'r hysbysiad yn effeithiol ar ei gyfer (dim mwy nag 28 diwrnod o'r adeg y cyhoeddir yr hysbysiad) a rhoi manylion yr hawl i apelio.\nGall swyddog gorfodi hefyd gyhoeddi Hysbysiad Cau Mangre os yw o'r farn bod y person cyfrifol wedi methu â chymryd y mesurau a bennir mewn Hysbysiad Gwella Mangre o fewn y terfyn amser penodedig a naill ai:\nmae hysbysiad cosb benodedig wedi'i gyflwyno, neu\nmae achos wedi’i ddwyn am drosedd Hysbysiad Cau Mangre sy’n cael effaith o’r amser y’i cyhoeddwyd neu o amser diweddarach a bennir yn yr hysbysiad\nNi chaniateir cyflwyno Hysbysiad Cau Mangre mewn perthynas â mangre sy’n rhan o seilwaith hollbwysig (er enghraifft, mangre a ddefnyddir i gynhyrchu trydan neu gyflenwi dŵr) neu a ddefnyddir i ddarparu gwasanaethau cyhoeddus hanfodol.\nCaiff swyddog gorfodi derfynu Hysbysiad Cau Mangre os yw wedi'i fodloni bod y person y cyflwynwyd yr Hysbysiad iddo wedi cymryd y mesurau neu fel arall wedi cymryd y camau angenrheidiol i sicrhau y gellir cydymffurfio â rheoliad 16 pan ganiateir i'r fangre fod ar agor. Bydd hyn yn golygu nad yw'r gofyniad i gau'r fangre yn gymwys mwyach.\nCaiff person y cyflwynir Hysbysiad Gwella Mangre neu Hysbysiad Cau Mangre iddo apelio i Lys Ynadon yn erbyn yr hysbysiad o fewn 7 diwrnod. Mae gan Lysoedd Ynadon ddisgresiwn i atal effaith Hysbysiad Gwella Mangre neu Hysbysiad Cau Mangre hyd nes y penderfynir ar apêl ond oni bai bod y Llys yn gwneud hynny, mae'r hysbysiad o dan apêl yn parhau i gael effaith a rhaid cydymffurfio ag ef. Ar apêl yn erbyn Hysbysiad Gwella Mangre neu Hysbysiad Cau Mangre, caiff Llys Ynadon:\ngadarnhau’r penderfyniad i gyflwyno’r hysbysiad\ncyfarwyddo bod yr hysbysiad i beidio â chael effaith\ngwneud unrhyw orchymyn arall y mae’r llys yn ystyried ei fod yn briodol\nOs yw’r Llys Ynadon yn cyfarwyddo bod hysbysiad i beidio â chael effaith neu’n addasu hysbysiad, caiff orchymyn i’r awdurdod lleol ar gyfer yr ardal lle y mae’r fangre o dan sylw i ddigolledu’r person sy’n gyfrifol am y fangre am golled a ddioddefir o ganlyniad i gyflwyno’r hysbysiad.\nCaiff apêl gan y naill barti neu’r llall yn erbyn penderfyniad Llys Ynadon ar apêl o dan yr adran hon ei chyflwyno i Lys y Goron.\nRhoi Hysbysiadau Gwella a Chau Mangreoedd a therfyniadau\nRhoddir Hysbysiad Gwella Mangre, Hysbysiad Cau Mangre neu rybudd o derfynu'r naill hysbysiad neu'r llall i'r person y mae'n ymwneud ag ef drwy ddarparu copi ysgrifenedig i'r person hwnnw. Ond os nad yw'r person hwnnw yn y fangre y mae'r hysbysiad neu'r terfyniad yn ymwneud â hi, dylid rhoi copi i berson yn y fangre y mae'n ymddangos ei fod yn gyfrifol am unrhyw fusnes neu wasanaeth sy'n cael ei wneud yn y fangre, neu os nad oes person o'r fath yn y fangre pan fydd yr hysbysiad i'w gyflwyno, gellir rhoi copi o'r hysbysiad mewn man amlwg yn y fangre.\nRhoi cyhoeddusrwydd i Hysbysiadau Gwella a Chau Mangreoedd\nPan fo Hysbysiad Gwella Mangre neu Hysbysiad Cau Mangre wedi'i gyflwyno, cyn gynted ag y bo'n rhesymol ymarferol ar ôl cyflwyno’r hysbysiad, rhaid i'r swyddog gorfodi—\narddangos copi o'r Hysbysiad ac arwydd cyfatebol yn y ffurflen a nodir isod (a ragnodir yn Atodlen 9 yn Rheoliadau’r Coronafeirws), mewn man amlwg ger pob mynedfa i'r safle a\ntrefnu i’r hysbysiad gael ei gyhoeddi ar wefan yr awdurdod lleol ar gyfer yr ardal lle y mae’r fangre.\nRhaid i'r hysbysiad a'r arwydd y mae'n ofynnol eu harddangos a'u cyhoeddi barhau i gael eu harddangos a'u cyhoeddi cyhyd ag y byddant yn cael effaith. Dylid argraffu'r arwydd mewn lliw ym maint A4.\nGellir cyflwyno hysbysiad cosb benodedig am rai troseddau penodedig sy'n ymwneud â busnesau a gwasanaethau. Nodir y rhain yn rheoliad 42, ac maent yn cynnwys methu â chau busnes neu fangre pan ofynnir iddynt wneud hynny, yn dibynnu ar y Lefel Rhybudd sy'n gymwys a mangre drwyddedig sy'n gwerthu neu'n cyflenwi alcohol y tu allan i oriau a ganiateir. Yn bwysig, yng nghyd-destun gorfodi'r gofynion o dan reoliad 16, mae troseddau hefyd yn gymwys pan fo person yn cyflawni trosedd os yw heb esgus rhesymol:\nyn methu â sicrhau bod mangre y rhoddir hysbysiad cau arni ar gau ac na ddarperir unrhyw fusnes ac na ddarperir gwasanaeth yn y fangre nac oddi arni; neu\nyn methu â sicrhau nad oes unrhyw berson yn mynd i mewn i nac yn unrhyw fangre y rhoddir hysbysiad cau iddi; neu\nyn cuddio neu ddifrodi hysbysiad neu arwydd y mae'n ofynnol ei arddangos\nPan fo hysbysiad cosb benodedig wedi ei gyflwyno mewn cysylltiad â throsedd busnes honedig, swm y gosb benodedig yw £1,000. Ond, os yw'r person y rhoddir hysbysiad cosb benodedig iddo mewn perthynas â throsedd busnes honedig eisoes wedi cael hysbysiad cosb benodedig perthnasol, mae'r swm yn cynyddu i £2,000 yn achos yr ail hysbysiad cosb benodedig o'r fath, £4,000 am y trydydd a £10,000 ar gyfer y pedwerydd ac unrhyw hysbysiad cosb benodedig dilynol a gafwyd.\nEgwyddorion cyffredinol a chymorth ymarferol i asesu\nNodir yr egwyddorion cyffredinol ar gyfer gorfodi rheoliad 16 yn Atodiad 1 a gellir gweld rhestr o gwestiynau ymarferol i gynorthwyo swyddogion gorfodi i asesu a dorrwyd rheoliad 16 yn Atodiad 2.\nDylid cymhwyso'r egwyddorion canlynol wrth arfer pwerau i orfodi rheoliad 16:\ncymesuredd wrth weithredu\ntargedu camau gorfodi\ndull gweithredu cyson\ntryloywder ynglŷn â sut mae swyddogion gorfodi yn gweithredu a'r hyn y gellir ei ddisgwyl, a\natebolrwydd am y camau a gymerwyd\nMae'r egwyddorion hyn yn berthnasol i orfodi ei hun ac i reoli gweithgareddau gorfodi yn gyffredinol. Nid ydynt yn cael eu cymhwyso ar eu pennau eu hunain ond cânt eu llywio gan ddealltwriaeth o'r risg o ddod i gysylltiad â coronafeirws.\nRhaid pwyso a mesur nifer o bethau wrth ystyried pa gamau i'w cymryd ac a yw'n gymesur – difrifoldeb y toriad, cost cydymffurfio, effeithiolrwydd y camau gorfodi, a'r amser a roddir i gydymffurfio. Dylid asesu hyn i gyd yng ngoleuni'r bygythiad difrifol a buan i iechyd y cyhoedd sy'n gysylltiedig ag amlder a lledaeniad coronafeirws syndrom anadlol acíwt difrifol 2 (SARS-CoV-2) yng Nghymru ac i ddifrifoldeb unrhyw achos o dorri'r gyfraith.\nMae cymhwyso'r egwyddor o gymesuredd yn golygu y dylai swyddogion gorfodi ystyried i ba raddau y mae personau cyfrifol wedi methu â bodloni'r gofynion yn rheoliad 16 a graddau'r risg o ddod i gysylltiad â coronafeirws, ac felly o’r risg neu ledaeniad coronafeirws, sydd wedi dilyn. Wrth ystyried cymesuredd, dylai’r cyd-destun ehangach o ran iechyd y cyhoedd a’r Lefel Rhybudd sydd mewn grym ar y pryd fod yn ystyriaeth allweddol.\nMae Rheoliadau’r Coronafeirws yn seiliedig ar y syniad o gymryd "mesurau rhesymol" a ddylai ynddo’i hun sicrhau dull cymesur. Mae'r cysyniad sefydledig o weithredu "i'r graddau y mae'n rhesymol ymarferol" yn berthnasol. Mae'r penderfyniad ynghylch yr hyn sy'n rhesymol ymarferol i reoli'r risg o haint sy'n gysylltiedig â coronafeirws yn golygu arfer barn yng ngoleuni'r cyngor iechyd cyhoeddus presennol.\nBydd swyddogion gorfodi, wrth ystyried digonolrwydd y mesurau amddiffynnol a gymerir, yn cydbwyso graddau'r risg yn erbyn cost, amser neu gymhlethdod y mesurau sydd eu hangen i leihau'r risg honno. Ond oni ellir dangos bod y risg o ddod i gysylltiad â coronafeirws yn ddibwys o'i gymharu â'r gost, rhaid i berson cyfrifol gymryd camau (a mynd i gostau) i leihau'r risg.\nBydd swyddogion gorfodi hefyd yn ystyried a yw'n briodol, gan ystyried i ba raddau na chydymffurfiwyd â rheoliad 16 a graddau'r risg o ddod i gysylltiad â coronafeirws a achosir gan y diffyg cydymffurfio hwnnw, i roi cyfle i unioni'r sefyllfa cyn cymryd camau ffurfiol. Fodd bynnag, dim ond pan fo'r toriad yn fach y dylid gwneud hyn, a dylai'r cyfnod a glustnodir fel cyfle i unioni'r sefyllfa fod yn fyr.\nGorfodi wedi'i dargedu\nDylid defnyddio dull wedi'i dargedu wrth benderfynu pa fangreoedd a gweithgareddau i'w monitro a'u harolygu'n rhagweithiol, gan ystyried ffactorau fel maint, math o weithgareddau, i ba ddiwydiant y mae’r sector yn perthyn, y boblogaeth sydd mewn perygl, y risgiau cysylltiedig i heintiau coronafeirws a chwynion am ddiffyg cydymffurfio a dderbyniwyd.\nDylai adnoddau arolygu ac ymchwilio ganolbwyntio'n bennaf ar y gweithgareddau, y diwydiannau a'r sectorau hynny sy'n arwain at y risg fwyaf difrifol o ddod i gysylltiad, ble a phryd y mae peryglon coronafeirws yn cael eu rheoli leiaf, neu lle mae amheuaeth ynghylch cymhwysedd i reoli'r risg o ddod i gysylltiad.\nNi fydd gweithgareddau risg isel, er enghraifft gweithgareddau sy'n digwydd yn yr awyr agored ac mewn amgylchedd rheoledig, yn flaenoriaeth, yn gyffredinol.\nBydd gorfodi wedi'i dargedu hefyd yn dibynnu ar y Lefel Rhybudd sydd ar waith a'r fangre a ganiateir i agor neu weithgareddau a ganiateir yn gyfreithiol. Er enghraifft, ar Lefel Rhybudd 4, gall gorfodaeth ganolbwyntio ar fanwerthu hanfodol. Gall y flaenoriaeth orfodi newid mewn lefelau is i fusnesau a gwasanaethau na chaniatawyd iddynt agor ar lefelau rhybudd uwch. Er enghraifft, ar lefel rhybudd dau, efallai y bydd angen mwy o ffocws ar leoliadau adloniant ac atyniadau i ymwelwyr.\nDylid mabwysiadu dull cyson o orfodi'r gofynion o dan reoliad 16 ar draws gwahanol fangreoedd, lleoliadau a gweithgareddau, gan gydnabod pwysigrwydd triniaeth deg i bawb. Fodd bynnag, nid yw cysondeb dull gweithredu o reidrwydd yn golygu unffurfiaeth. Mae'n golygu cymryd ymagwedd debyg mewn amgylchiadau tebyg i gydymffurfio â'r gyfraith, gan gydnabod efallai na fydd yn briodol mynnu'r un mesurau ym mhob achos.\nGall sicrhau cysondeb fod yn anodd. Mae pob sefyllfa'n wahanol – yn rhinwedd y math o weithgaredd busnes, y fangre lle mae'r gweithgaredd hwnnw'n cael ei wneud, y diwydiant, nodweddion y boblogaeth sydd mewn perygl a'r risgiau a gyflwynir gan coronafeirws. Rhoddir elfen o ddisgresiwn i'r personau sy'n gyfrifol i benderfynu pa fesurau rhesymol y dylid eu cymryd ym mhob achos.\nFelly, mae unrhyw benderfyniad gorfodi yn gofyn am arfer disgresiwn a barn broffesiynol unigol yn briodol.\nDylai camau gorfodi amlinellu'n glir i berson cyfrifol nid yn unig yr hyn y mae'n rhaid iddo ei wneud ond, lle y bo'n berthnasol, yr hyn nad yw'n ei wneud.\nLle nodwyd diffyg cydymffurfio, dylai swyddogion gorfodi egluro'n glir ac yn brydlon y penderfyniad a wnaed, eu rhesymau, y camau sydd eu hangen i gydymffurfio ac egluro beth fydd yn digwydd os bydd person yn methu â chydymffurfio.\nBydd swyddogion gorfodi yn gwahaniaethu rhwng y camau sydd eu hangen i gydymffurfio â'r gyfraith, ac unrhyw gyngor a roddir i gyflawni arfer da. Bydd hyn yn sicrhau nad yw beichiau economaidd diangen yn cael eu gosod ar fusnesau.\nAsesu diffyg cydymffurfio\nWrth benderfynu a fydd angen cymryd camau gorfodi, neu pa gamau gorfodi penodol i'w cymryd, bydd gofyn i swyddogion gorfodi ystyried nifer o ffactorau ac arfer eu barn yn unol â hynny. Gall y rhain gynnwys:\ny risg y mae'r diffyg cydymffurfio yn ei achosi i ledaeniad coronafeirws\ni ba raddau y mae'n rhesymol credu nad yw person sy'n gyfrifol yn ymwybodol o'r gofynion ac y dylid rhoi cyfle iddo gydymffurfio\nunrhyw dystiolaeth sy'n awgrymu bod methiant i gydymffurfio yn fwriadol ei natur neu’n deillio o ymddygiad byrbwyll neu fod gwybodaeth ffug wedi'i darparu’n fwriadol, neu y bu bwriad i dwyllo\na roddwyd rhybudd\na yw'r methiant i gydymffurfio yn rhywbeth a ddigwyddodd unwaith yn unig neu a wnaed hynny fwy nag unwaith\namgylchiadau gwaethygedig megis rhwystro swyddog neu ymddygiad ymosodol tuag at y cyhoedd\nsut mae eraill mewn sefyllfa debyg wedi cael eu trin\nYn ogystal, dylid ystyried y cwestiynau mwy penodol canlynol wrth asesu a yw'r holl fesurau rhesymol wedi'u cymryd, a darparu gwybodaeth, yn unol â rheoliad 16.\nDyletswydd i gynnal asesiad risg penodol o'r risg o ddod i gysylltiad â coronafeirws\nMae egwyddor asesu risg wedi'i hen sefydlu yn y Gyfraith Iechyd a Diogelwch. Wrth asesu cydymffurfiaeth â’r gofyniad hwn, dylid cyfeirio at Reoli ar gyfer iechyd a diogelwch (HSG65) (hse.gov.uk) a chanllaw asesu risg yr HSE.\nA yw pobl sy'n gweithio yn y fangre yn ymwybodol o'r asesiad risg, y cynnwys ac unrhyw fesurau lliniaru?\nA yw pobl yn glynu/gweithredu at y mesurau lliniaru a amlinellir yn yr asesiad risg?\nPa addasiadau sydd wedi'u gwneud o ganlyniad i'r asesiad risg?\nA ymgynghorwyd â chyflogeion neu gynrychiolwyr ynglŷn â'r asesiad risg?\nA yw'r asesiad risg yn ystyried hierarchaeth rheolaethau a amlygir gan yr HSE?\nA oes ystyriaeth wedi bod i opsiynau i leihau nifer y bobl sy'n bresennol yn gorfforol yn y fangre (neu sy'n aros i fynd i mewn i'r fangre) ac (os yw'n berthnasol) wedi eu gweithredu? Gallai hyn gynnwys:\ngalluogi staff i weithio gartref\ntrefnu gwaith shifft er mwyn lleihau nifer y staff sy'n bresennol yn y fangre ar unrhyw un adeg\ndarparu gwasanaethau dosbarthu neu wasanaeth clicio a chasglu o ran benodol o'r fangre\ndarparu gwasanaethau neu drefnu cyfarfodydd o bell\ngwneud unrhyw beth arall a wnaed yn flaenorol neu fel arfer yn y fangre o bell\nA oes system ar waith i wybod faint o bobl sydd yn y fangre?\nA gyfrifwyd uchafswm diogel o bobl sy'n eu galluogi i gadw pellter corfforol yn y fangre?\nA oes mecanwaith rheoli ar waith i sicrhau na ragorir ar yr uchafswm diogel?\nA oes angen cyfyngu'n rheolaidd ar nifer y bobl yn y fangre?\nOs felly, sut mae hynny'n cael ei wneud? A oes system giwio?\nA oes system ar gyfer cadw pellter corfforol ymhlith y rhai sy'n ciwio, naill ai mewn rhannau awyr agored o'r fangre neu oddi ar y fangre?\nA ellir rhoi system apwyntiadau ar waith?\nA yw pwyntiau mynediad ac ymadael yn cael eu rheoli er mwyn osgoi tagfeydd neu gysylltiad agos? A ellir defnyddio dau bwynt gwahanol i alluogi pobl i gael mynediad mewn un man ac i ymadael mewn man arall?\nA yw tramwyfeydd a grisiau'n cael eu rheoli er mwyn osgoi tagfeydd neu ryngweithio agos? A ddylid mabwysiadu systemau un ffordd neu aildrefnu dodrefn i hwyluso hyn?\nSut mae mynediad i lifftiau yn cael ei reoli? A all mynediad i lifftiau fod yn gyfyngedig?\nA ellir gosod y lleoliad y mae pobl yn gweithio ynddo (os yw'n sefydlog) ymhellach ar wahân? A ellir mabwysiadu parthau i leihau neu atal y cysylltiad rhwng pobl â’i gilydd?\nA ellir defnyddio dodrefn neu labeli ar ddodrefn i nodi lle y dylai pobl weithio?\nA ellir tynnu dodrefn diangen neu ffitiadau eraill i ddarparu mwy o le ac i atal pobl rhag defnyddio'r lle sydd ar gael mewn modd amhriodol?\nPa gamau y gellir eu cymryd i gadw pellter corfforol rhwng y cyhoedd ac unrhyw gyflogeion sy'n dod i gysylltiad agos â’r cyhoedd yn rheolaidd?\nA ddylai mynediad i unrhyw ran o'r fangre sy'n dueddol o gael tagfeydd neu lle mae pobl yn dod i gysylltiad agos gael ei gyfyngu neu ei atal lle na ellir bob amser cadw pellter corfforol, neu lle na ellir sicrhau hyn?\nMae hefyd yn ofyniad cyfreithiol o dan reoliad 6 o'r Rheoliadau Gweithle (Iechyd, Diogelwch a Lles) y gwneir darpariaeth effeithiol ac addas i sicrhau bod pob gweithle caeedig yn cael ei awyru gan ddigon o aer ffres neu aer wedi’i buro. Mae gan Sefydliad Siartredig y Peirianwyr Gwasanaethau Adeiladu ganllawiau ar yr hyn sy'n "ddigonol", y cyfeirir ato yng nghanllawiau COVID yr HSE.\ncyfuniad o awyru naturiol a mecanyddol, er enghraifft, pan mae awyru mecanyddol yn dibynnu ar awyru naturiol i sicrhau cymaint o awyr iach â phosibl\ndefnyddio ystafelloedd ag awyru da ac osgoi defnyddio'r rhai sydd heb hynny\ndefnyddio ffaniau nenfwd ac awyr iach i wella cylchrediad aer o'r tu allan ac osgoi pocedi o aer segur sy'n ffurfio dan do\nMae'r Awdurdod Gweithredol Iechyd a Diogelwch (HSE) wedi diweddaru ac ychwanegu at ei gyngor er mwyn helpu cyflogwyr i ddarparu awyru digonol yn eu gweithleoedd a'u hadeiladau yn ystod y pandemig. Mae hefyd yn rhoi arweiniad ar ffactorau eraill i'w hystyried wrth asesu'r risg o drosglwyddo’r feirws drwy aerosol, ac wrth benderfynu a oes digon o awyru i leihau'r risg honno. Mae cyngor pellach gan yr HSE i’w weld yma.\nMabwysiadu mesurau eraill i leihau’r risg o ddod i gysylltiad â coronafeirws\nLle na ellir osgoi cysylltiad agos rhwng pobl:\na all ei hyd fod yn gyfyngedig?\na ellir atal cysylltiad wyneb yn wyneb agos?\na all hyd y cysylltiad agos wyneb yn wyneb fod yn gyfyngedig?\na ellir lleihau agosrwydd y cysylltiad wyneb yn wyneb?\na ellir rhoi sgriniau ar waith?\na fyddai gwisgo cyfarpar diogelu personol yn ddichonadwy ac yn effeithiol?\na ellir gwneud gweithgareddau, neu wasanaethau a ddarperir, yn yr awyr agored yn hytrach na dan do?\nI ba raddau y mae unrhyw weithgareddau a gyflawnir yn y fangre yn golygu lefelau uchel o ymarfer (er enghraifft, pobl allan o anadl oherwydd ymarfer corff)? A yw hyn wedi'i ystyried? A yw'r ardal wedi'i hawyru'n dda? A yw awyru (neu ddyfeisiau oeri fel ffaniau) yn cael eu defnyddio'n briodol?\nA ddylid atal rhai gweithgareddau yn y fangre os na ellir lliniaru'r risg o ddod i gysylltiad â coronafeirws oherwydd cysylltiad agos rhwng pobl â’i gilydd?\nPa systemau sydd ar waith i sicrhau nad yw cyfyngiadau coronafeirws, megis peidio ag ymgynnull o dan do gyda'r rhai nad ydynt ar aelwyd person, yn cael eu torri yn y fangre?\nA oes cyfleusterau golchi dwylo ychwanegol wedi'u rhoi ar waith?\nA yw hylif diheintio dwylo ar gael mewn mannau cyfleus, yn enwedig wrth fynedfeydd ac allanfeydd?\nA yw'r defnydd o gyfleusterau a rennir fel toiledau a cheginau yn cael ei reoli? A yw hylif diheintio dwylo ar gael i bobl cyn defnyddio cyfleusterau a rennir?\nA all nifer y bobl sy'n mynd i gyfleusterau a rennir fod yn gyfyngedig?\nA yw cyfleusterau a rennir yn cael eu glanhau'n aml? (Yr amlder priodol yn dibynnu ar faint y defnydd).\nA oes systemau ar waith i atal neu gyfyngu ar bobl sy'n cyffwrdd â gwrthrychau neu arwynebau, neu’n rhannu gwrthrychau?\nA ellir mabwysiadu trefniadau talu ymlaen llaw neu dalu heb arian parod (lle bo'n berthnasol)?\nDarparu gwybodaeth i helpu pobl i ymddwyn yn briodol\nA oes arwyddion i'w gweld yn glir yn atgoffa'r rhai yn y fangre i gadw pellter corfforol a chynnal hylendid da?\nA oes arwyddion neu farcwyr ar waith i helpu pobl i gadw pellter corfforol?\nA oes arwyddion i'w gweld yn glir gan esbonio systemau a roddwyd ar waith ar gyfer:\ncael mynediad ac ymadael\nllywio tramwyfeydd a grisiau (gan gynnwys systemau un ffordd)\ndefnyddio cyfleusterau a rennir\nOs oes angen defnyddio gorchuddion wyneb neu gyfarpar diogelu personol arall ac a oes arwyddion ar waith yn atgoffa pobl o'r angen i wneud hyn?\nA yw dodrefn wedi'u labelu'n glir fel rhai sy'n briodol i'w defnyddio ai peidio (os na ellir eu symud o’r fangre)?\nA ydy parthau a ddefnyddir ar gyfer cadw pellter corfforol wedi'u marcio'n glir?\nA oes arwyddion ar waith yn tynnu sylw at gyfleusterau golchi dwylo neu hylif diheintio dwylo, ac yn atgoffa pobl i olchi eu dwylo'n aml?


Tyler County, Texas - Wicipedia\nAngelina County, Hardin County, Polk County, Jasper County\nSir yn nhalaith Texas, Unol Daleithiau America yw Tyler County. Cafodd ei henwi ar ôl John Tyler. Sefydlwyd Tyler County, Texas ym 1846 a sedd weinyddol y sir (a elwir weithiau'n 'dref sirol' neu'n 'brifddinas y sir') yw Woodville.\nMae ganddi arwynebedd o 2,423 cilometr sgwâr. Allan o'r arwynebedd hwn, y canran o ffurfiau dyfrol, megis llynnoedd ac afonydd, yw 1.2% . Yn ôl cyfrifiad y wlad, poblogaeth y sir yw: 21,464 (1 Gorffennaf 2013). Mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nMae'n ffinio gyda Angelina County, Hardin County, Polk County, Jasper County. Ceir 9 cylchfa amser yn UDA, ac mae'r sir hon yn perthyn i'r cylchfa amser a elwir yn Cylchfa Amser Canolog. Cedwir rhestr swyddogol o henebion ac adeiladau cofrestredig y sir yn: National Register of Historic Places listings in Tyler County, Texas.\nMae gan y sir yma boblogaeth o tua 21,464 (1 Gorffennaf 2013). Dyma rai o'r dinasoedd, trefi neu gymunedau mwyaf poblog y sir:\nColmesneil, Texas 596\nWedi dod o "https://cy.wikipedia.org/w/index.php?title=Tyler_County,_Texas&oldid=11084628"\nNewidiwyd y dudalen hon ddiwethaf ar 22 Mehefin 2022, am 07:57.


Gwisgoedd hanfodol meddygol ar waith mewn tri safle yng Nghymru – Newyddion Cymru Ar-Lein : Wales News Online\nGwisgoedd hanfodol meddygol ar waith mewn tri safle yng Nghymru\nGwynoro Jones April 16, 2020 3 min read\nMAE Lee Waters, Dirprwy Weinidog yr Economi a Thrafnidiaeth wedi datgelu bod gwaith hanfodol i gynhyrchu gwisgoedd meddygol ar gyfer y GIG wedi dechrau ar dri safle ledled Cymru.\nPan gafodd Llywodraeth Cymru eu hysbysu y byddai’r Dwyrain Canol a’r is-gyfandir yn rhoi’r gorau i gynhyrchu ar ddiwedd Mawrth o ganlyniad i’r coronafeirws, gweithredodd ar unwaith i sicrhau cyflenwad sylweddol o ddefnydd o farchnad y DU fel y gellid ei ddefnyddio i gynhyrchu hyd at 2500 o wisgoedd yr wythnos yng Nghymru.\nAnfonodd Llywodraeth Cymru y defnydd a gafodd ei brynu yn syth i Alexandra, cwmni o fewn y DU sy’n darparu gwisgoedd i’r GIG, ond mae’n hynod ddibynnol ar farchnadoedd tramor am y defnydd a’r cynhyrchu. Gan nad oedd gan Alexandra lawer o ddefnydd, roeddent yn fwy na pharod i dderbyn y cyflenwad hwn.\nYna cysylltodd Llywodraeth Cymru Alexandra gyda busnesau a mentrau cymdeithasol yng Nghymru allai helpu i wnïo y gwisgoedd ac mae’r cynhyrchu wedi dechrau mewn tri safle ledled Cymru. Y rhain yw:\nELITE Clothing Solutions, menter cymdeithasol yng Nghlyn Ebwy ac o fewn ardal Tasglu’r Cymoedd Llywodraeth Cymru, oedd wedi rhoi eu gweithwyr ar seibiant oherwydd y cyfyngiadau symud. Mae ganddynt bellach 15 o staff yn ôl yn y gwaith yn gwnïo i gefnogi’r ymdrech yng Nghymru i gynhyrchu gwisgoedd.\nBrodwaith, ar Ynys Môn, sydd â rhwng 13 a 15 o bobl yn dod yn ôl o seibiant i gynhyrchu y Cyfarpar Diogelu Personol y mae mawr angen amdano.\nWorkplace Worksafe, o Rhuthun, sydd wedi dod â 13 o beirianwyr yn ôl o seibiant i weithio ar roi gwisgoedd at ei gilydd.\nMae pob un o’r gweithwyr hyn bellach yn ôl ar gyflog llawn.\nMeddai Lee Waters, Dirprwy Weinidog yr Economi a Thrafnidiaeth, sy’n gyfrifol am Dasglu’r Cymoedd:\n“Mae sicrhau bod gan ein gofalwyr iechyd arwrol yr offer y maent ei angen i wneud eu swyddi yn ystod y cyfnod hwn na welwyd ei debyg yn bwysig iawn.\n“Rydym yn gweithio’n galed i gyflenwi’r GIG gan ei fod yn rhoi gofal o safon uchel i bobl sydd â’r coronafeirws, a byddwn yn parhau i wneud hynny.\n“Rydym hefyd wedi gweld cyfle i sicrhau cyflenwad o’r defnydd oedd angen mawr amdano, a dod â thair menter o Gymru at ei gilydd i ymuno â ni i ymladd yr argyfwng iechyd cenedlaethol hwn.\n“Gyda’n gilydd, byddwn yn parhau i ddiogelu staff y rheng flaen a hefyd helpu iddynt achub bywydau.”\nMeddai Prif Swyddog Gweithredol ELITE Clothing Solutions, Andrea Wayman:\n“Mae ELITE Clothing Solutions yn hynod falch o gefnogi’r GIG, trwy gydweithio â gweithgynhyrchwyr eraill o Gymru, i gynhyrchu gwisgoedd fydd yn helpu i ddiogelu staff y GIG yn y frwydr yn erbyn COVID-19.\n“Fel menter gymdeithasol, ein prif nod yw cefnogi ein cymunedau, ac mae’r GIG a’r sector gofal yn ganolog ar hyn o bryd i anghenion ein cymunedau.”\nTags: Busnes Coronafeirws GIG Cymru Gofal a Iechyd lee waters am Llywodraeth Cymru\nPrevious Gwestai i ddarparu llety brys i weithwyr allweddol\nNext Cynllun Cymorth Gofal Plant Coronafeirws\nParcio am ddim yng nghanol tref Merthyr ystod misoedd Mai a Mehefin\nCofrestrwch ar gyfer haf o ddysgu\nCyllid i ddiogelu cartrefi Sili rhag llifogydd\nCynllun Prentisiaethau a Rhaglen i Raddedigion Cyngor Rhondda Cynon Taf\nLletygarwch awyr agored yn cael caniatâd i ailagor a’r rheolau ar gymysgu yn yr awyr agored yn cael eu llacio yng Nghymru\nArolwg i ddeall effaith Covid-19 ar breswylwyr


Tachwedd | 2012 | BLOG GARDDIO BETHAN GWANAS\nTachwedd 12, 2012, 12:02 am\nFiled under: Heb ei Gategoreiddio | Tagiau: cnau castan. chestnur, Cynan Jones, hunangofiant, madarch, mushroom garden, Nantmor, oyster, shiitake, The mushroom garden, wystrys, Yr Ardd fadarch\nI ddechre, dyma lun o lansiad yr hunangofiant: Robin fy nai 8 oed sydd efo fi – seren y noson! Mi wnaeth o araith fach hyfryd wrth gyflwyno’r copi cynta o’r wasg i mi – ei ewyrth Rhys yn ei ddagrau!\nOnd blog am arddio ydi hwn i fod, felly dyma luniau o’r Ardd Fadarch ( The Mushroom Garden) yn Nantmor, lle fuon ni’n ffilmio wythnos dwytha: Cynan Jones a’i deulu sy’n rhedeg yr ardd ( fo sy’n y llun efo fi). Hobi ar ran Cynan oedd o i gychwyn, ar ôl mynd ar gwrs adanabod madarch ym Mhlas Tanybwlch, ac mae o’n cyfadde iddo droi’n obsesiwn. Ond mae’n obsesiwn sydd wedi troi’n fusnes llwyddiannus, sy’n gyrru rhwng 60 a 100 kilo dros Brydain gyfan. Rhai wedi eu sychu: A rhai yn ffres o’r ddau ‘container’ mawr sy’n twyllo’r madarch i dyfu fel pethau gwirion. Madarch wystrys llwyd neu grey oyster ydi’r rheina, a rhai melyn neu aur ydi’r rhai … wel, melyn … edrych fel clustiau Shrek tydyn? Ond mae o’n tyfu rhai ‘chestnut’ neu gnau castan hefyd. Grrr … llun anghywir. Wystrys ydi’r rheina – mae’r lleill wedi mynd i dop y blog am ryw reswm! Ond y rhai crwn, siap madarch mwy cyffredin ydyn nhw. Blasus tu hwnt. A sut yn union mae o’n llwyddo i’w tyfu? Wel, mi fydd raid i chi wylio’r rhaglen yn bydd! Cyn Dolig ryw ben – dwi’m yn gwybod pryd yn union.\nOnd yn y cyfamser, os dach chi isio anrheg Nadolig cwbl wahanol ( a rhesymol), am £8, gewch chi flocyn tyfu madarch shiitake ganddo fo – efo taflen cyfarwyddiadau. A nagoes, does dim angen rhyw sied dywyll, dim ond sil ffenest a dwr. Dwi wedi cael un a dwi’n edrych ymlaen yn arw at fedru casglu a choginio a bwyta fy madarch fy hun! Efo bacwn ac wy yn y bore … mmm.\nMae o’n gwerthu rhywbeth rhyfeddol o’r enw Umami hefyd: Blas cwbl wahanol i unrhyw flas arall, metalig, bron. Gawson ni flasu peth, a doedd Gwennan ddim yn ‘keen’ ond roedd y gweddill ohonon ni wedi gwirioni. Edrych ymlaen at ei ychwanegu at gawl neu omlet neu rywbeth. Iym.\nO, a dyma’r llyfr madarch mae Cynan yn ei argymell – os ydach chi awydd dysgu sut i gasglu madarch gwyllt yn ddiogel.\nGes i ddiwrnod hyfryd efo Cynan a June yn yr Ardd Fadarch – er ei bod hi’n oer yno! Ac mi wnai adael i chi wybod sut mae fy mlocyn madarch yn dod yn ei flaen.\nLlun o Cynan a June i orffen: A sylwch ar y wasgod ‘fadarch’ ddel gan Cynan! Obsesiwn?! Nes i anghofio gofyn os oedd o’n breuddwydio am fadarch.\nTachwedd 1, 2012, 11:22 pm\nFiled under: Heb ei Gategoreiddio | Tagiau: briw, clwyf, feirws, Geraint Gwanas, gwrthfeiotig, Hanas Gwanas, hunangofiant, orf, peiriant torri gwair\nDwi newydd gofio mod i wedi anghofio nôl fy mheiriant torri gwair o’r garej lawr y ffordd! Bywyd wedi bod mor wirion bost, dwi’n anghofio pethau felna – a ffonio’r plymar ac ati ac ati. Ro’n i wedi meddwl torri’r lawnt am y tro ola eleni yn ystod y plwc braf, sych na – ond mi chwythodd rhywbeth … grrr. A finne newydd dalu dros £100 i’w drwsio!\nTa waeth, cyfnod pysur oherwydd hyn yn un peth:Gwahoddiad (Hanas Gwanas)\nDdim yn siwr os ydi hwnna wedi gweithio. PDF ydi o beth bynnag, gwahoddiad i lansiad fy hunangofiant – Hanas Gwanas. Sydd ddim yn sôn llawer am arddio, ond mae o yno. Braidd yn nerfus. Nofel newydd wastad yn fy ngwneud yn nerfus ond mae hwn ganmil gwaith gwaeth. Yyyyyy.\nAc mae fy annwyl frawd, Geraint – dyma fo ( un o luniau’r hunangofiant) yn yr ysbyty, am fod ei fraich wedi mynd yn ddrwg a chwyddo’n uffernol oherwydd orf. Fydd o ddim adre tan ddydd Sadwrn o leia, y creadur. A be ydi orf? Wel dyma luniau ges i oddi ar y we:\nEdrych yn boenus tydi? Mae o. Feirws sy’n cael ei gario gan ddefaid a geifr ydi o, ac mae ffermwyr yn gallu ei gael os ydyn nhw’n trin defaid a hwythau efo briw neu glwyf agored – ar eu dwylo gan amlaf. Mae’r drwg yn mynd i mewn i’r cnawd, ac weithiau’n gallu mynd yn ddrwg iawn – fel y lluniau yma. Does gen i ddim llun o’r orf ar law Geraint achos pan welais i o, roedd ei law wedi ei orchuddio gan blastars a bandejus. Roedd o wedi bod ar dabledi gwrthfeiotig ers tridiau ond roedd ei fraich yn dal wedi chwyddo, a thop ei fraich wedi mynd yn goch a chaled. Mi gafodd ei yrru i sbyty Wrecsam yn nes mlaen y noson honno ( nos Lun) ac yno mae o byth. Maen nhw wedi rhoi llawdriniaeth iddo fo i dynnu’r drwg, a rhoi gwahanol fathau o wrthfeiotig ( doedd o’m yn gweithio am hir) ac mae’n gwella rwan, diolch byth. Ac o leia mae o wedi cael cyfle i ddarllen y llyfr! Dim cwynion ganddo fo hyd yma – ddim am y llyfr o leia.\nFelly mae angen bod yn ofalus yng nghefn gwlad ac efo anifeiliaid! Dyn a wyr pryd fydd o’n gallu gweithio eto – ac mae o’n dipyn o weithiwr. Dyma fo’n tacluso fy ngwrych i a gwneud y fynedfa’n lletach ddiwedd yr haf. Roedd o’n mynd i ddod a ‘digar’ draw i orffen tacluso’r fynedfa ond dal i ddisgwyl fydda i am sbel rwan … brysia wella Ger! Nid oherwydd y fynedfa wrth reswm, ond mae dy blant a dy wraig di’n gweld dy isio di! Ac mae diesel i Wrecsam yn ddrud… ac mae Dad yn mynd braidd yn hen i wneud bob dim ei hun … 🙂\nDwi’n siwr bod ‘na gantamil o jôcs am ‘orf’ ond ddeuda i run – ddim nes iddo fo ddod adre.


Math Cyfredol Trydan:\nNi ddarperir unrhyw wasanaeth tramor\nMae cyfres LKZ o gefnogwyr aerdymheru allgyrchol yn seiliedig ar gyfresi LKT. Mae'r cefnogwyr yn gefnogwyr sŵn isel sydd newydd eu datblygu yn ôl y cynhyrchion tebyg uwch rhyngwladol. Gyda gyriant uniongyrchol modur un cam, nodweddir y cefnogwyr gan effeithlonrwydd uchel, sŵn isel, rheoleiddio cyflymder hawdd, strwythur cryno. Nhw yw'r is-offer delfrydol ar gyfer cyflyrydd aer cyfaint aer amrywiol (VAV), uned aerdymheru hydwyth, ac offer gwresogi, puro arall.\n1, Diamedr Impeller: 200 ~ 320 mm\n2, Ystod Cyfaint Aer: 800 ~ 5200 m³ / h\n3, Cyfanswm Ystod Pwysedd: 68 ~ 624 Pa\n4, Ystod Sain: 50 ~ 73dB (A)\n5, Math o yrru: Gyriant uniongyrchol modur un cam.\n6, Model: 7-7, 8-8, 9-7, 9-9, 10-8, 10-10, 12-9, 12-12. Mae cynhyrchion ansafonol ar gael yn unol â gofynion y cwsmer, gellir defnyddio modur DC Brushless.\n7, Ceisiadau: Offer atodol delfrydol ar gyfer cyflyrydd aer cyfaint aer amrywiol (VAV), uned aerdymheru hydwyth, ac offer gwresogi, puro arall.\nMae'r cwmni bob amser yn mynnu athroniaeth fusnes “Safety First, Quality First”, ac yn cadw i wasanaethu pob cwsmer yn seiliedig ar “onestrwydd, arloesedd, ymateb cyflym, a gwasanaethau llawn.”\ndiwydiannau gwasgedd uchel Belt Drive AHU Centrifu ...\nUnedau trin aer defnyddio ffan plenwm yn ôl ...\nsŵn isel System Awyru Chwythwr Aer C ...\nFan Allgyrchol LKW Voluteless ar gyfer Aer Canolog -...\nCentrifug HVAC Masnachol Olwyn Grom yn ôl ...


Hyd at 150 o ymfudwyr wedi boddi neu ar goll ger Libya – Golwg360\n26 Gorffennaf 2019 am 08:37\nCredir bod hyd at 150 o ymfudwyr wedi boddi neu ar goll ar ôl i’r cychod roedden nhw’n teithio ynddyn nhw droi drosodd ym Môr y Canoldir ger Libya.\nDywedodd llefarydd ar ran gwylwyr y glannau yn Libya bod dau gwch oedd yn cludo tua 300 o ymfudwyr wedi troi drosodd tua 75 milltir i’r dwyrain o’r brifddinas Tripoli. Roedden nhw ar eu ffordd i Ewrop.\nCafodd tua 137 o bobol eu hachub a’u dychwelyd i Libya ac mae gwylwyr y glannau wedi dod o hyd i un corff yn unig hyd yn hyn.\nYn ôl Charlie Yaxley, llefarydd ar ran asiantaeth ffoaduriaid y Cenhedloedd Unedig, roedd 147 o bobol wedi cael eu hachub.\n“Ry’n ni’n amcangyfrif bod 150 o ffoaduriaid ar goll neu wedi marw yn y môr,” meddai.\nErs i Muammar Gaddafi gael ei ddisodli a’i ladd yn 2011mae Libya wedi dod yn brif gyrchfan ar gyfer ymfudwyr o Affrica sy’n chwilio am fywyd gwell yn Ewrop.


Cyflwr Marchnata Cynnwys 2014 | Martech Zone\nDydd Mercher, Chwefror 19, 2014 Dydd Mercher, Chwefror 19, 2014 Douglas Karr\nYdych chi wedi meddwl beth mae marchnatwyr digidol eraill yn ei gyflawni o ran strategaethau marchnata cynnwys, gan gynnwys blogio, cynhyrchu, rhannu a mesur? Ynghyd â Pencadlys LookBook, Mae Oracle Eloqua wedi darlunio sut mae marchnatwyr digidol yn ymateb i ofynion strategaethau cynnwys yn yr ffeithlun hwn.\nGwnaethom geisio meincnodi marchnata cynnwys gyda mewnwelediad penodol i strategaethau cyfryngau a enillwyd, a berchnogwyd ac a delir - pa bolisïau y mae marchnatwyr yn eu dilyn - yn ogystal â sut mae cynnwys yn cael ei fapio ar hyd taith y prynwr, a'r metrigau perfformiad allweddol sy'n bwysig.\nMae'r llawn Adroddiad Meincnod Marchnata Cynnwys yn cwmpasu ymatebion gan dros 200 o farchnatwyr ar gwestiynau fel:\nPa fathau o gynnwys y mae marchnatwyr modern yn eu cynhyrchu, pa mor rheolaidd ac at ba ddibenion.\nSut mae marchnatwyr modern yn defnyddio cynnwys pobl eraill.\nBeth yw'r heriau allweddol sy'n wynebu marchnata cynnwys modern.\nPa mor dda y mae marchnatwyr modern yn alinio cynnwys â thaith y prynwr.\nPa fetrigau y mae marchnatwyr modern yn eu dal a sut maen nhw'n asesu effeithiolrwydd marchnata cynnwys.\nY prif dueddiadau sy'n effeithio ar weithgareddau marchnata cynnwys.\nTags: 2014Blogioadroddiad marchnata cynnwyscynhyrchu cynnwysstrategaethau cynnwysblogio corfforaetholhuawdlinfographicllyfr edrych hqarolwg marchnataOracleeloqua oraclemarchnata cynnwys


Cynllun Arloesol yn newid trywydd\nCartref > Y Cyngor > Newyddion > Datganiadau i'r wasg > Mehefin-2020 > Cynllun Arloesol yn newid trywydd\nMae cynllun sydd wedi ei ddatblygu i ysbrydoli ac i roi blas i ddisgyblion ar faes STEM (Gwyddoniaeth, Technoleg, Peirianneg a Mathamateg) wedi newid trywydd o ganlyniad i’r sefyllfa ynghylch y Coronafeirws.\nMae STEM Gogledd yn brosiect a ariennir yn rhannol gan gronfa Gymdeithasol Ewrop trwy Lywodraeth Cymru. Mae’r prosiect yn cynnig cyfleoedd cyffrous i ddisgyblion 11-19 oed ar draws Gwynedd, Ynys Môn a Conwy i ddysgu mwy am STEM, eu hysbrydoli a'u hannog i ystyried pwysigrwydd pynciau STEM a’u perthnasedd i yrfaoedd posib yn y dyfodol.\nNod y Prosiect hefyd yw helpu ysgolion i lywio trwy'r holl Weithgareddau Allgyrsiol STEM ac i'w galluogi i fanteisio'n llawn ar yr hyn sydd ar gael.\nYmysg buddiannau’r prosiect bydd disgyblion ar draws y tair sir yn derbyn cefnogaeth 1-1 gan dîm ymroddedig o Fentoriaid STEM yn ogystal â chael Mynediad i borth ar-lein, Hwb STEM ar gyfer canfod gwybodaeth am bopeth STEM.\nO ganlyniad i’r Coronafeirws ac ysgolion wedi cau, mae’r Tîm sy’n gyfrifol am y cynllun wedi mynd ati i ailfeddwl sut mae modd ymgysylltu a disgyblion mewn ffyrdd amgen a cheisio parhau i ysbrydoli ac annog.\nDywedodd Rheolwr Rhanbarthol STEM Gogledd, Dyfed Jones:\n“Wrth wynebu’r her nad ydi disgyblion yn yr ysgol er mwyn gallu derbyn cefnogaeth fe aethom ni ati i edrych ar sut y buasem ni’n gallu cadw y gwasanaeth mewn lle ond gweithredu mewn ffurf wahanol.”\nMae’r tîm wedi cadw mewn cyswllt efo’r disgyblion oedd yn derbyn cefnogaeth ac wedi mynd ati i lunio cyfres o wythnosau gweithgaredd diddorol sy’n seiliedig ar STEM ac ar sectorau allweddol y Bartneriaeth Sgiliau Rhanbarthol yma yng Ngogledd Cymru.\nDywedodd David Roberts, Cadeirydd Partneriaeth Sgiliau Rhanbarthol Gogledd Cymru:\n“Mae gwneud yn siŵr fod y sgiliau STEM addas gennym ni yma yng Ngogledd Cymru yn hollbwysig. Mae hi’n wych gweld STEM Gogledd yn addasu eu cynnig ac yn defnyddio’r Sectorau Allweddol i fframio hynny yng nghyd destun STEM.”\nMeddai Tanya Jones, un o’r tri mentor STEM:\n“Mi ydym ni fel Mentoriaid STEM wedi ceisio ail-greu elfennau o’r gefnogaeth oedd yn cael ei gynnig drwy ddefnyddio dulliau rhithiol ac hefyd drwy wneud defnydd o’r cyfryngau cymdeithasol i rannu negeseuon a lincs defnyddiol ar HWB STEM Gogledd stemgogledd.cymru ma na waith gwych yn mynd ymlaen i ddangos bo ni dal yma!”\nYn ôl y Cynghorydd Dyfrig Siencyn, Cadeirydd Bwrdd uchelgais Economaidd Gogledd Cymru:\n“Mewn cyfnod mor heriol mae hi’n bwysicach fyth fod cefnogaeth tebyg i STEM Gogledd yn parhau er mwyn galluogi dyfodol llewyrchus i economi Gogledd Cymru.”\nMae STEM Gogledd yn derbyn cefnogaeth gan Awdurdodau Lleol Gwynedd, Ynys Môn a Conwy yn ogystal â Magnox a’r Awdurdod Datgomisiynu Niwclear. Ar hyn o bryd mae disgwyl i'r Prosiect redeg tan Hydref 2022.\nAm fwy o wybodaeth ynghylch STEM Gogledd, cysylltwch gyda Dyfed Jones, Rheolwr Rhanbarthol STEM Gogledd ar 07717786572 neu drwy e bost dyfedwynjones@gwynedd.llyw.cymru


Hafan > Mwynhau > Arfordir a Chefn Gwlad > Parc Gwledig Porthceri\nPark Road, Y Barri, Bro Morgannwg CF62 3BY\n220 acer o goedwigoedd a gweundir mewn cwm clud, yn arwain at draeth graean a chlogwyni hyfryd.\nMa gan y parc nifer o trwydydd natur,caffi, ardal chwarae antur, ardal barbiciw a chyrsiau golff mini, byrddau picnic a meiciau wedi eu leoli yn pellter byr oddiwrth y prif parcio cerbydau.\nI wneud cais am docyn tymor, cysylltwch â:\nY Berllan Gymunedol\nAil-wylltu yr Hen Gwrs Golff\nMae project newydd i ail-wylltu yr hen gwrs golf wedi ei roi ar waith. Bydd y project hwn yn creu mosaig o gynefinoedd, gan gynnwys cloddiau, pyllau, dolydd blodau gwyllt a chors heli er budd bywyd gwyllt, ynghyd â gwell mynediad a chyfleusterau picnic i ymwelwyr.\nGall deiliaid trwydded farchogaeth ar hyd y prif heolydd o fewn y parc.\nGellir ymgeisio am drwydded drwy gysylltu â:


Oban Teithwyr a Ferries Car\nprisiau teithwyr Oban a fferi geir tocynnau, amserlenni, archebu tocynnau a gwybodaeth ar gyfer llongau fferi yn hwylio o Oban i CASTLEBAY a Lochboisdale.\nCymharu pob prisiau tocynnau fferi Oban ar gael mewn amser real a archebu'r gael car a fferi teithwyr tocynnau Oban rhataf hwylio i ac o fferïau Oban, CASTLEBAY a Lochboisdale gyda Caledonian Mac Brayne (Calmac) ar-lein gyda chadarnhad ar unwaith. Custom Search\nPrisiau Tocynnau & Archebu Llyfr Oban Ferry Tocynnau gyda Caledonian Mac Brayne (Calmac) ar gyfer llongau fferi yn hwylio o Oban i CASTLEBAY a Lochboisdale ar-lein o flaen llaw i fwynhau'r pris tocyn fferi sydd ar gael rhataf.\nY pris a welwch yw'r pris a dalwch. Nid oes unrhyw ychwanegiadau cudd neu annisgwyl o'r fath fel gordaliadau tanwydd ychwanegu neu ffioedd archebu ac nid ydym yn codi tâl unrhyw beth ychwanegol i dalu gyda cherdyn Visa Electron chi. Mae'r pris yn dyfynnu chi ar gyfer eich tocyn Oban teithwyr neu gar fferi a ddewiswyd, ar fwrdd llety a cerbyd o fath i gyd byddwch yn talu, ac mae hynny'n addewid. I gael pris tocyn fferi Oban ac archebwch eich tocyn fferi ddiogel ar-lein os gwelwch yn dda defnyddiwch y ffurflen archebu fferi amser real ar y chwith. Rydych hefyd yn gallu ychwanegu gwesty yn eich cyrchfan, neu unrhyw le arall, at eich tocyn fferi wrth gwblhau eich archeb tocyn fferi. Mwy Am Oban\nOban wedi ei leoli ar y Firth o Lorn rhwng Helensburgh a Fort William yn rhanbarth Argyll a Bute yr Alban yn unig yw lleoliad trawiadol gyda golygfeydd hardd o amgylch. Oban ei amgylchynu gan traethau hardd a golygfeydd syfrdanol o fynyddoedd, llynnoedd ac ynysoedd eraill. arfordir gorllewinol Argyll yn brysur dref Oban yn ffefryn gydag ymwelwyr yr Alban yn denu niferoedd mawr bob blwyddyn i fwynhau ei fod yn harbwr, rhodfa glan y dŵr gyda amrywiaeth enfawr o siopau, Ffair traddodiadol yr Alban a atyniadau niferus yn y rhanbarth.\nOban yn agos at Ynysoedd Mull a Iona hefyd yn gwneud hyn yn lle gwych i seilio eich Gwyliau Alban a gyda digon o lety yn Oban gallwch chi bob amser yn dod o hyd i westy, gwely a brecwast neu fwthyn hunan-arlwyo a fyddai'n addas i chi a'ch teulu yn berffaith.\nMae digon o bethau i'w gwneud yn Oban ni waeth pa adeg o'r flwyddyn y byddwch yn ymweld â ni bob amser. Cyrraedd Oban ac Ynysoedd y Gorllewin Teithio i Oban, Ar arfordir gorllewinol yr Alban, yn llawenydd. Mae tua tair awr yn y car, coets neu drên o Glasgow neu Gaeredin a llai nag oriau 2 o Stirling, y daith olygfaol yn rhan cofiadwy o ymweliad i'r dref glan môr brysur. Oban yn hawdd i'w chyrraedd o Canolbarth yr Alban drwy gymryd y A82 sy'n dilyn yr ochr orllewinol Loch Lomond. Yna, naill ai drwy Tyndrum neu dilynwch y A83 dros y 'Rest a bod yn ddiolchgar' trwy Inveraray. Mae'r ddau teithiau cymryd rhwng yr oriau 2 3 a, er efallai y cewch eich temtio i roi'r gorau i sawl gwaith i edmygu'r olygfa.\nY ffordd orau i gyrraedd y ben deheuol Ynysoedd y Gorllewin drwy'r fferi sy'n cysylltu Oban gyda CASTLEBAY ar Barra a Lochboisdale ar Dde Uist. Mae'r llong a ddefnyddir fel arfer ar y llwybr yn y MV Clansman. Mae'r llong modern a adeiladwyd yn 1998 yn Appledore yn Nyfnaint, yn pwyso tunnell 5500, ac yn ffracsiwn llai na 100m o hyd. Gall cario ceir 100 638 a theithwyr. Weithiau hefyd ei ddefnyddio ar y llwybr ers 2003 wedi bod yn yr Arglwydd yr Ynysoedd, rhyddhau o'r llwybr Mallaig i Armadale gan MV Coruisk newydd. Roedd The Lord of the Isles a adeiladwyd ar y Clyde yn 1989 ac yn gallu cario ceir 56 506 a theithwyr. Ymwelydd achlysurol â'r llwybr yn llong rhyddhad CalMac, mae'r Ynys Arran, a adeiladwyd yn 1984. Mae'r llwybr hwn yn un o'r rhai mwyaf golygfaol ar rwydwaith CalMac yn. Ar ôl clirio Bay Oban amgylch ben gogleddol Kerrera byddwch yn mynd heibio erbyn diwedd deheuol yr ynys Lismore a hwylio ar hyd y Sound of Mull, gyda Mull ar y chwith a Morvern, ac yn ddiweddarach y Penrhyn Ardnamurchan, ar y dde. Mae'r uchafbwyntiau'n cynnwys Castell Duart, clwydo ar ben craig yn edrych dros y môr; Tobermory, cipolwg cysgodi yn ei bae; a'r goleudy yn Ardnamurchan Point. Ymhellach allan, byddwch yn mynd heibio ben gogledd o ynys Coll, cyn dod i'r golwg o Barra. Dyma chi rhyfeddu wrth i'r llong ei wyrdroi ar y ramp llwytho tra'n osgoi y creigiau cyfagos o amgylch Castell Kisimul ym Mae Castell ei hun. O CASTLEBAY gennych taith rhyfeddol golygfaol arall o amgylch ochr ddwyreiniol Barra a Eriskay cyn cyrraedd Lochboisdale. Clansman yn llong ardderchog mewn llawer o ffyrdd, gydag ardaloedd lolfa gyfforddus, caffi a bar. Mae'n drueni, fodd bynnag, bod CalMac wedi dewis ei ddefnyddio ar lwybr mor hyfryd fel hwn. Prif methiant Mae'r Clansman yw ei prinder difrifol o ardaloedd dec agored. Teithwyr sydd am fwynhau'r olygfa yn cael mynediad i dim ond ychydig feysydd cyfyng yng nghefn y llong. Oherwydd hyn, mae'n fwy anodd i fwynhau'r hyn fyddai fel arall yn daith hyfryd. Ar y llaw arall mae gan Ynys Arran naws mwy ymarferol yn fewnol, fel y byddech yn ei ddisgwyl gan ei oed yn fwy. Ond mae'n fwy na gwneud iawn am hynny gyda maint ac ystod y mannau dec agored sydd ar gael i deithwyr: gan gynnwys ardal agored ychydig yn is, ac o flaen, y bont. Ond pa bynnag llong eich cael eich hun ar fwrdd, mae hyn yn daith fferi rhyfeddol yn gwneud dechrau gwych, neu gorffen, i unrhyw daith o amgylch y Ynysoedd y Gorllewin. Ac ar gyfer unrhyw un sy'n meddwl o wneud hyn, mae'n werth cadw mewn cof bod y Sound of Barra Ferry hefyd yn cael ei weithredu gan CalMac, ac yn cael ei gynnwys yn y dewisiadau sydd ar gael fel rhan o'u gwerth da "Ynys Hopscotch" tocynnau. Mae'r rhain yn eich galluogi i llinyn ynghyd nifer o deithiau gwahanol ar gyfer llawer llai na chyfanswm y prisiau unigol. Mae hyn, ynghyd â Sound newydd a llawer mwy o Harris Ferry yn ei gwneud yn haws nag erioed o'r blaen i weld y darn cyfan o Ynysoedd y Gorllewin.\nGorau Gwarant Oban Ferry Tocyn Price\nGwarant Price Gorau - Rydym bob amser yn cynnig i chi ein ar gael Caledonian Mac Brayne (Calmac) teithwyr a llongau fferi car pris y tocyn rhataf i ac o Oban. Nid oes unrhyw ychwanegiadau cudd neu annisgwyl o'r fath fel gordaliadau tanwydd ychwanegu neu ffioedd archebu ac rydym hefyd yn nid ydym yn codi tâl unrhyw beth ychwanegol i dalu gyda cherdyn Visa Electron chi. Mae'r pris rydym dyfynbris ar gyfer eich tocyn fferi Oban a ddewiswyd, llety ar fwrdd a math o gerbyd i gyd byddwch yn talu, ac mae hynny'n addewid!\nYn y digwyddiad annhebygol chi ddod o hyd yr un fath bob tocyn fferi Oban cynhwysol yn rhatach yn y llyfryn unrhyw weithredwr teithiau eraill yr ydym yn addo y byddwn yn gwneud ein gorau i guro y pris hwnnw neu gynnig y dewis o ofyn am ad-daliad i chi. I archebu car a theithwyr tocynnau fferi Oban os gwelwch yn dda Cliciwch yma. Gofal Cwsmeriaid, Telewerthu & Cysylltwch â Ni ar ferryto.com eich bod yn gallu cael prisiau tocynnau fferi byw Oban, gwirio argaeledd a car llyfrau a fferi teithwyr tocynnau i ac o Oban yn ein bris y tocyn rhataf sydd ar gael. Ferryto.com yn rhan o rwydwaith dosbarthu tocynnau fferi ar-lein mwyaf yn y byd sy'n darparu'r gallu i archebu dros 80 weithredwyr fferi Ewropeaidd o bwys gan gynnwys i Oban ac i dros 1,200 lwybrau fferi eraill ledled y DU, Ffrainc, Sbaen, Iwerddon, yr Iseldiroedd, Dwyrain Ewrop, Môr y Canoldir, y Baltig a Gogledd Affrica. Am fwy o wybodaeth, atebion i gwestiynau a ofynnir yn aml neu i gysylltu â ni yn uniongyrchol os gwelwch yn dda Cliciwch yma. Amdanom ni


Astudiaethau Israddedig Ieithoedd, Cyfieithu a Chyfieithu ar y Pryd\nYmchwil Iaith Modern, Cyfieithu Ac Dehongli\nLlwybrau Ieithoedd Modern\nMae 84% o'n myfyrwyr mewn cyflogaeth neu astudiaethau pellach o fewn chwe mis ar ôl graddio\nMae ein gradd BA Ieithoedd Modern yn eich galluogi i gyfuno astudio un, dwy neu dair iaith gyda llwybrau arbenigol mewn Astudiaethau Diwylliannol, Cyfieithu, ac Addysgu Ail Iaith ac Addysgeg. Byddwch yn treulio eich trydedd flwyddyn naill ai'n astudio neu'n gweithio dramor yn y wlad o'ch dewis iaith. Mae pob myfyriwr yn elwa ar ein labordai iaith pwrpasol sydd â mynediad at sianeli iaith ac archif helaeth o ffilmiau ieithoedd tramor. Yr ieithoedd sydd ar gael i'w hastudio ym Mhrifysgol Abertawe yw Ffrangeg, Almaeneg a Sbaeneg.\nMae ein rhaglen radd arall, Ieithoedd Modern, Cyfieithu a Chyfieithu ar y Pryd yn eich galluogi i astudio dwy iaith (gallwch astudio un o lefel dechreuwyr) ynghyd â modiwlau dynodedig a fydd yn eich paratoi ar gyfer yr yrfa o'ch dewis. I gefnogi eich astudiaethau, mae gennym labordai cyfrifiaduron gyda'r feddalwedd cyfieithu ddiweddaraf, ystafell cyfieithu ar y pryd Televic newydd, mynediad i feddalwedd dilyn symudiad y llygaid arobryn y Coleg, ynghyd ag adnoddau llyfrgell print ac ar-lein ardderchog.\nCaiff dysgu ac addysgu ar y ddau gynllun gradd eu hatgyfnerthu gan weithgareddau allgyrsiol a drefnir gan gymdeithasau iaith a arweinir gan fyfyrwyr Prifysgol Abertawe, caffis iaith wythnosol neu ddigwyddiadau cymdeithasol eraill, megis y Gystadleuaeth Great German Bake Off, y mae hyn oll yn cael ei gefnogi gan staff yr Adran Ieithoedd Modern, Cyfieithu a Chyfieithu ar y Pryd.\nAr hyn o bryd, ni yw'r unig brifysgol i gynnig y cyfle i astudio sawl iaith Ewropeaidd yn Gymraeg ac rydym wedi gwneud hynny am 20 o flynyddoedd.\nAm ragor o wybodaeth am ein rhaglenni gradd a chodau UCAS, ewch i'n tudalen israddedig isod, a gallwch ein dilyn ni hefyd ar Twitter!\nDiddordeb mewn opsiynau Ôl-raddedig?\nMae ein staff yn ymwneud â nifer o feysydd o grwpiau ymchwil\nRydym yn cynnig amrywiaeth o fentrau a chyfleoedd cyflogadwyedd\nEwch i’n blog – Blog Ieithoedd Modern, Cyfieithu a Chyfieithu ar y Pryd yn Blog Abertawe\nDilynwch Ieithoedd Modern, Cyfieithu a Chyfieithu ar y Pryd ar Twitter


Canolfan Ragoriaeth (SBRI):Technoleg efelychu ar gyfer hyfforddiant gofal iechyd | Life Sciences\nCanolfan Ragoriaeth (SBRI):Technoleg efelychu ar gyfer hyfforddiant gofal iechyd\nHer cleifion allanol: Technoleg Efelychu ar gyfer Hyfforddiant Gofal Iechyd\nSut ydych chi'n cyflwyno hyfforddiant yn ystod pandemig?\nCyn Covid-19 cyflwynwyd hyfforddiant traceostomi drwy gyfuniad o wersi ar-lein a hyfforddiant ‘efelychu’ wyneb-yn-wyneb; fodd bynnag aeth hyfforddiant wyneb yn wyneb yn fwyfwy anodd yn ystod y cyfnod hwn oherwydd heriau ymbellhau cymdeithasol, diffyg cyfleusterau hyfforddi a'r angen i hunan-ynysu. O ganlyniad, mae staff y GIG wedi cael llai o fynediad at yr hyfforddiant angenrheidiol hwn sydd ei angen i gynnal eu cymwyseddau clinigol ac i sicrhau'r gofal gorau i gleifion â traceostomau.\nMae'r broblem yn un gyffredin i’r holl Fyrddau Iechyd y GIG yng Nghymru a ledled y Deyrnas Unedig. Hyd yn oed cyn yr heriau a ddisgrifir uchod, mae mynediad at hyfforddiant wedi bod yn amrywiol ac o safonau anghyson. O’r blaen cyflwynwyd hyfforddiant trwy gyswllt 1:1 gan ddefnyddio hyddorddiant efelychu ‘fidelity stimulation’a defnyddio mannequin sylfaenol, heb unrhyw debygrwydd i'r amgylchedd clinigol.\nRydym wedi ceisio darparu hyfforddiant efelychu trwy lwyfannau ar-lein ond heb lawer o lwyddiant oherwydd yr heriau o ryngweithio a'r anallu i gael profiad ymarferol. O'r herwydd, mae hyn bellach wedi dod i ben gan y penderfynwyd nad oedd hyn yn ddull effeithiol a chydnabuwyd yr angen am hyfforddiant mwy addas yn y dyfodol gan fanteisio ar ddatblygiadau digidol a thechnoleg sy'n dod i’r amlwg.\nEr bod cam cyntaf y broses hon yn canolbwyntio’n gyntaf ar hyfforddiant traceostomi, mae potensial i gymhwyso'r dull arloesol hwn i’w ddefnyddio mewn llawer o feysydd eraill, gan gynnwys cynnal bywyd (life support) sylfaenol, canolradd, ac uwch. Ym mhellach gellid defnyddio'r dechnoleg ar gyfer hyfforddiant efelychu penodol ar draws yr holl arbenigeddau yn yr holl Fyrddau Iechyd.\nMae'r her hon yn ymateb i bandemig byd-eang digynsail. Bydd sefydlu Cam 1 SBRI yn gyflym yn ein galluogi i adnabod datrysiadau y gellir eu datblygu ym mhellach. Bydd gweithgaredd dilynol yn helpu i ddatblygu’r datrysiadau hyn ymhellach ac yn archwilio'r potensial a’r her o ehangu'r ddarpariaeth i feysydd eraill lle mae angen hyfforddiant ar draws y GIG.\nRydym yn gobeithio canfod a datblygu datrysiadau technoleg efelychu y gellir eu cyflwyno’n fuan mewn amgylchedd gweithredol. Bydd yn rhaid i ddatrysiadau fod yn addas i'w cymhwyso'n gyflym a llwyddiannus ac rydym yn rhagweld y bydd achrediad llawn yn ei le yn barod ar gyfer ei weithredu yn y ‘byd go iawn’ erbyn Hydref i 2021 fan bellaf.\nFel enghraifft o'r ffordd y gellid ehangu'r defnydd o hyfforddiant efelychu yn dilyn y gystadleuaeth, mae’r tîm Gofal Critigol wedi nodi gweithdrefnau a senarios cyffredin y byddent yn eu blaenoriaethu unwaith y bydd hyn yn bosib.\nCanlyniad llwyddiannus fyddai:\nCyflwyno hyfforddiant Tracheostomi mewn ffordd ddiogel briodol.\nGwneud y profiad hyfforddi mor agos â phosibl at y profiad wrth erchwyn gwely, gan ddarparu gwir ymdeimlad o sefyllfaoedd go iawn.\nLleihau'r angen am hyfforddiant wyneb yn wyneb.\nCyflwyno hyfforddiant mewn dull mwy cyfleus, heb gyfyngiadau amser na lleoliad, gan gynyddu'r niferoedd sy'n cael eu hyfforddi a lleihau rhestrau aros.\nGalluogi cysondeb hyfforddiant a ddarperir ar draws yr holl Fyrddau Iechyd, gan gynnwys cofnodi, adolygu a dadansoddi gweithdrefnau hyfforddi\nGalluogi gweithwyr clinigol i ddiweddaru eu cymwyseddau clinigol ac unrhyw ofynion ail-ddilysu.\nSefydlu trefn y gellir ei defnyddio yn ehangach i fynd i'r afael â materion tebyg mewn arbenigeddau eraill.\nSicrhau bod diogelwch cleifion yn cael ei gynnal trwy ddarparu hyfforddiant perthnasol i glinigwyr.\nCynhyrchu cyfleoedd i fusnesau lleol (ee sector y diwydiant creadigol)\nCefnogi datblygu economaidd yn seiliedig ar le a chefnogi twf cyfoeth lleol yn y CCR\nCael gwasanaethau newydd arloesol sydd yn arwain at ddatblygiad cyflym masnachol y tu hwnt i farchnadoedd lleol\nMae'n rhaid i’r Datblygiadau Arloesol fod yn addas ar gyfer cael eu defnyddio’n gyflym ar gyfer Hyfforddiant traceostomi yn ystod y Cam cyntaf a rhaid i unrhyw atebion allu cael eu defnyddio yn ehangach o fewn lleoliadau clinigol eraill.\nRydym angen syniadau y gellir eu datblygu a'u profi'n gyflym gyda'r potensial i gael eu uwchraddio a'u defnyddio ledled Cymru a thu hwnt dros y misoedd nesaf.\nMae cyfanswm o £400k o gyllid ar gael ar gyfer yr her hon. Mae'r Her wedi'i strwythuro ar draws tri chyfnod gyda dyddiadau allweddol wedi'u rhestru isod:\nCyfnod 1: Dichonoldeb - Rydym yn awyddus i ariannu hyd at bum prosiect hyd at werth o £30,000 yr un ar gyfer Cyfnod 1.\nSylwer: Dim ond prosiectau sy'n llwyddiannus yng nghyfnod 1 fydd yn gymwys i wneud cais ar gyfer cyfnod 2 a 3\nCyfnod 2: Datblygu - rydym yn disgwyl ariannu hyd at ddau o'r prosiectau cyfnod 1 mwyaf llwyddiannus i'w defnyddio mewn hyfforddiant Traceostomi ym Mwrdd Iechyd Caerdydd a'r Fro, yn ogystal â datblygu pecynnau hyfforddiant ychwanegol cytunedig y tu allan i Draceostomi.\nCyfnod 3: Profion - Bydd y Cyfnod hwn yn cynnwys profi hyd at ddau o'r ddatrysiadau Cyfnod 2 yn drwyadl ac yn llwyddiannus ym Mwrdd Iechyd Caerdydd a'r Fro mewn amodau gwaith go iawn gan wneud gwelliannau technegol terfynol. Er mwyn rhoi sicrwydd a dilysu i Fyrddau Iechyd eraill ar draws Cymru a allai fod yn awyddus i fabwysiadu'r datrysiad ar ôl SBRI. Sylwer, y bydd unrhyw fabwysiadu a gweithredu o ran datrysiad sy'n deillio o'r gystadleuaeth hon yn amodol ar ymarfer caffael ar wahân, ac o bosibl, ymarfer cystadleuol. Nid yw’r gystadleuaeth hon yn cynnwys prynu unrhyw ddatrysiad ond efallai y byddwn yn penderfynu ymchwilio ac ystyried llwybrau caffael arloesol fel rhan o’r her hon.\nGall y cyfanswm cyllid sydd ar gael ar gyfer y gystadleuaeth newid. Mae gan y cyllidwyr yr hawl i wneud y canlynol:\naddasu'r dyraniadau cyllid amodol rhwng cyfnodau\ncymhwyso "ymagwedd bortffolio"\nGweithgaredd Cam 1\nDyddiadau Allweddol ** yn gallu newid **\nDyddiad Agor - Cam 1\n26ain Ebrill 2021\n13eg Mai 2021\nCyfarfod a Chyfarch gyda Chyflenwyr\n9fed Mehefin 2021\n10fed Mehefin 2021\nDyfarnu contractau Cam 1\n14eg Mehefin 2021\n21ain Mehefin 2021\nProsiectau wedi'u Cwblhau-\n6ed Awst 2021\nGweithgaredd Cam 2\nDyddiadau Allweddol** yn gallu newid **\nCam 2 - adolygu ceisiadau a phenderfynu ar gwmni / cwmnïau i fwrw ymlaen gyda’r gwaith\n11eg Awst 2021\nAdborth i ymgeiswyr Cam 2 aflwyddiannus\nCytundebau Cam 2 wedi'u llofnodi a chychwyn Cam 2\n17eg Awst 2021\nCam 2 prosiect yn gorffen\n1af Hydref 2021\nGweithgaredd Cam 3\nCam 3 – ceisiadau yn cael eu hadolygu a phenderfyniad ar lansio'r cynllun a fabwysiedir\n8fed Hydref 2021\nDechrau mabwysiadu'r datrysiad\nCanol mis Hydref ymlaen\nDilynwch y ddolen isod a chofrestrwch eich diddordeb ar gyfer y Digwyddiad Briffio rhithiol a gynhelir ar 13eg Mai 2021\nAm fwy o wybodaeth am y gystadleuaeth hon ewch i sdi.click/simtech\nAr gyfer unrhyw ymholiadau am y gystadleuaeth hon e-bostiwch SBRI.COE@wales.nhs.uk


Byw Celwydd yn cyrraedd platfform newydd yn yr Almaen\nBydd drama wreiddiol S4C, Byw Celwydd, yn cael ei ddangos yn yr Almaen, y Swistir ac Awstria gan y platfform SVOD newydd, Sooner.de, wedi cytundeb rhwng y cwmni cynhyrchu Tarian Cyf a'r dosbarthwr rhaglenni rhyngwladol, Videoplugger.\nMae Byw Celwydd, a gafodd ei gomisiynu gan S4C yn 2016, yn adrodd hanes y berthynas rhwng grŵp o bleidiau gwleidyddol ffuglennol yn Llywodraeth Cynulliad Cymru, ynghyd â'u cynghorwyr arbennig a'r newyddiadurwyr gwleidyddol o'u cwmpas.\nYmhlith sêr y gyfres mae Matthew Gravelle, a oedd yn serennu yn nrama Broadchurch ITV, ac sy'n chwarae rhan y cynghorydd arbennig Harri James; a'r actores Catherine Ayers, sy'n chwarae'r newyddiadurwr Angharad Wynne.\nMae'r gyfres eisoes wedi ei werthu i restr hir o wledydd ar draws y byd, gan gynnwys yr UDA, Canada, Israel, De Affrica a 13 o wledydd yn Ewrop.\nMae Sooner.de yn blatfform VoD sydd wedi ei lansio yn yr Almaen, gan y cwmni Contentscope, ym mis Mehefin 2020. Prif ffocws Contentscope yw dangos cynnwys o Ewrop, mewn cyfresi a ffilmiau unigol.\nDywedodd Andreas Wildfang, Cyfarwyddwr Gweithredol Sooner.de GmbH: "Mae cyfresi yn fwy perthnasol i wasanaethau ar alw na ffilmiau. Mae ffilmiau 90 munud o hyd wedi bod gyda ni ers y 1920au, a heb newid. Dyna dwi'n ei gael mor ddiddorol am gyfresi.\n"Dyw gwasanaeth ar alw Sooner ddim ar gyfer ffilmiau yn unig – mae gennym ni ddiddordeb mewn cyfresi auteur-driven, ac mae Byw Celwydd yn enghraifft wych o hyn."\nDywedodd Branwen Cennard, cynhyrchydd Tarian Cyf: "Mae llwyddiant Byw Celwydd yn adlewyrchiad o'r safonau cynhyrchu eithriadol roedd ynghlwm â'r gyfres, ac mae'n rhaid rhoi clod i'r criw, actorion a sgriptwyr y prosiect am hynny."\nDywedodd Amanda Rees, Cyfarwyddwr Cynnwys S4C: "Mae dramâu iaith Gymraeg yn parhau i ddiddanu cynulleidfaoedd ar draws y byd ac mae'n hynod gyffrous gweld platfformau SVOD newydd yn awyddus i ddangos dramâu gwreiddiol S4C, fel Byw Celwydd."\nDywedodd Emanuele Galloni, Prif Weithredwr Videoplugger: "Mae Brexit wedi tynnu sylw bobl ledled Ewrop i wleidyddiaeth y Deyrnas Unedig, ac mi fydd hyn yn rhoi cyfle i gynulleidfaoedd iaith Almaeneg i ymgolli eu hunain ym myd gwleidyddiaeth Gymru.\n"Mae'n newyddion gwych bod Byw Celwydd yn mynd i gael ei ddangos gan blatfform newydd sbon fel Contentscope. "


XL Dillad isaf chwaraeon mamolaeth - Bestaah Free Shipping\nXL Dillad isaf chwaraeon mamolaeth\nGwelsom 4 XL Dillad isaf chwaraeon mamolaeth: 1 - 4\nMae'n bwysig bod mamau beichiog yn edrych yn ffasiwn ac yn teimlo'n gyfforddus gyda XL Dillad isaf chwaraeon mamolaeth. Mae Bestaah.com yn darparu XL Dillad isaf chwaraeon mamolaeth o ansawdd uchel am brisiau fforddiadwy. Ni waeth ble rydych wedi'ch lleoli, rydym yn cynnig llongau am ddim ar gyfer yr XL Dillad isaf chwaraeon mamolaeth a brynwyd gennych. Gyda Bestaah.com, gallwch dalu trwy PayPal neu gerdyn credyd. Os ydych yn anfodlon ag XL Dillad isaf chwaraeon mamolaeth o'n gwefan, gallwch ddychwelyd atom o fewn 30 diwrnod. Bydd y swm llawn o arian yn cael ei ad-dalu ichi. Porwch ein categori cynnyrch nawr i ddewis XL Dillad isaf chwaraeon mamolaeth sy'n eich ffitio.\nXL Dillad isaf chwaraeon mamolaeth Ar lein\nLlongau am ddim XL Dillad isaf chwaraeon mamolaeth\nBrynu XL Dillad isaf chwaraeon mamolaeth Ar lein\nPrynwch ansawdd uchel XL Dillad isaf chwaraeon mamolaeth ar-lein nawr gyda llongau am ddim. O Bestaah.com, gallwch archebu XL Dillad isaf chwaraeon mamolaeth rhad gyda maint XSS, XS, S, M, L, XL, XXL, XXXL. Byddwn yn llonyddu eich archeb o fewn 24 awr ni waeth ym mha ddinas yr ydych wedi eich lleoli, e.e. Chicago, Berlin, Athen, Budapest, Delhi newydd, Dulyn, Jerwsalem, Rhufain, Tokyo, Riga, Vilnius, Dinas Mecsico, Amsterdam, Wellington, San Francisco, ac ati. Wrth archebu XL Dillad isaf chwaraeon mamolaeth yn ystod gwyliau, fel dydd blwyddyn newydd, dydd y tadau, a dydd Nadolig, gallwch gael disgownt o hyd at 30%. Mae'r Bestaah.com yn dylunio ac yn gwerthu XL Dillad isaf chwaraeon mamolaeth fforddiadwy gydag opsiynau amrywiol i ffitio yn ystod eich beichiogrwydd cyfan. Mae'n newyddion da i lawer o moms-i-be bod tair lefel o ostyngiadau o 5%, 10%, a 15% ar gael i Aelodau VIP sydd erioed wedi archebu rhai cynnyrch o Bestaah.com. Os ydych yn manwerthwr o XL Dillad isaf chwaraeon mamolaeth ac yn ymddiddori mewn swmp-brynu, cysylltwch â ni ar gyfer dyfyniad a phosibilrwydd OEM.


Actau 22 BWM - Ha wŷr, frodyr, a thadau, gwrandewch - Bible Gateway\nActau 21Actau 23\nActau 22 Beibl William Morgan (BWM)\n22 Ha wŷr, frodyr, a thadau, gwrandewch fy amddiffyn wrthych yr awron. 2 (A phan glywsant mai yn Hebraeg yr oedd efe yn llefaru wrthynt, hwy a roesant iddo osteg gwell: ac efe a ddywedodd,) 3 Gŵr wyf fi yn wir o Iddew, yr hwn a aned yn Nharsus yn Cilicia, ac wedi fy meithrin yn y ddinas hon wrth draed Gamaliel, ac wedi fy athrawiaethu yn ôl manylaf gyfraith y tadau, yn dwyn sêl i Dduw, fel yr ydych chwithau oll heddiw. 4 A mi a erlidiais y ffordd hon hyd angau, gan rwymo a dodi yng ngharchar wŷr a gwragedd hefyd. 5 Megis ag y mae’r archoffeiriad yn dyst i mi, a’r holl henaduriaeth; gan y rhai hefyd y derbyniais lythyrau at y brodyr, ac yr euthum i Ddamascus, ar fedr dwyn y rhai oedd yno hefyd, yn rhwym i Jerwsalem, i’w cosbi. 6 Eithr digwyddodd, a myfi yn myned, ac yn nesáu at Ddamascus, ynghylch hanner dydd, yn ddisymwth i fawr oleuni o’r nef ddisgleirio o’m hamgylch. 7 A mi a syrthiais ar y ddaear, ac a glywais lais yn dywedyd wrthyf, Saul, Saul, paham yr wyt yn fy erlid? 8 A minnau a atebais, Pwy wyt ti, O Arglwydd? Yntau a ddywedodd wrthyf, Myfi yw Iesu o Nasareth, yr hwn yr wyt ti yn ei erlid. 9 Hefyd y rhai oedd gyda myfi a welsant y goleuni yn ddiau, ac a ofnasant; ond ni chlywsant hwy lais yr hwn oedd yn llefaru wrthyf. 10 Ac myfi a ddywedais, Beth a wnaf, O Arglwydd? A’r Arglwydd a ddywedodd wrthyf, Cyfod, a dos i Ddamascus; ac yno y dywedir i ti bob peth a’r a ordeiniwyd i ti eu gwneuthur. 11 A phryd nad oeddwn yn gweled gan ogoniant y goleuni hwnnw, a’r rhai oedd gyda mi yn fy nhywys erbyn fy llaw, myfi a ddeuthum i Ddamascus. 12 Ac un Ananeias, gŵr defosiynol yn ôl y ddeddf, ac iddo air da gan yr Iddewon oll a’r oeddynt yn preswylio yno, 13 A ddaeth ataf, ac a safodd gerllaw, ac a ddywedodd wrthyf, Y brawd Saul, cymer dy olwg. Ac mi a edrychais arno yn yr awr honno. 14 Ac efe a ddywedodd, Duw ein tadau ni a’th ragordeiniodd di i wybod ei ewyllys ef, ac i weled y Cyfiawn hwnnw, ac i glywed lleferydd ei enau ef. 15 Canys ti a fyddi dyst iddo wrth bob dyn, o’r pethau a welaist ac a glywaist. 16 Ac yr awron beth yr wyt ti yn ei aros? cyfod, bedyddier di, a golch ymaith dy bechodau, gan alw ar enw yr Arglwydd. 17 A darfu, wedi i mi ddyfod yn fy ôl i Jerwsalem, fel yr oeddwn yn gweddïo yn y deml, i mi syrthio mewn llewyg; 18 A’i weled ef yn dywedyd wrthyf, Brysia, a dos ar frys allan o Jerwsalem: oherwydd ni dderbyniant dy dystiolaeth amdanaf fi. 19 A minnau a ddywedais, O Arglwydd, hwy a wyddant fy mod i yn carcharu, ac yn baeddu ym mhob synagog, y rhai a gredent ynot ti: 20 A phan dywalltwyd gwaed Steffan dy ferthyr di, yr oeddwn i hefyd yn sefyll gerllaw, ac yn cydsynio i’w ladd ef, ac yn cadw dillad y rhai a’i lladdent ef. 21 Ac efe a ddywedodd wrthyf, Dos ymaith: canys mi a’th anfonaf ymhell at y Cenhedloedd. 22 A hwy a’i gwrandawsant ef hyd y gair hwn; a hwy a godasant eu llef, ac a ddywedasant, Ymaith â’r cyfryw un oddi ar y ddaear: canys nid cymwys ei fod ef yn fyw. 23 Ac fel yr oeddynt yn llefain, ac yn bwrw eu dillad, ac yn taflu llwch i’r awyr, 24 Y pen‐capten a orchmynnodd ei ddwyn ef i’r castell, gan beri ei holi ef trwy fflangellau; fel y gallai wybod am ba achos yr oeddynt yn llefain arno felly. 25 Ac fel yr oeddynt yn ei rwymo ef â chareiau, dywedodd Paul wrth y canwriad yr hwn oedd yn sefyll gerllaw, Ai rhydd i chwi fflangellu gŵr o Rufeiniad, ac heb ei gondemnio hefyd? 26 A phan glybu’r canwriad, efe a aeth ac a fynegodd i’r pen‐capten, gan ddywedyd, Edrych beth yr wyt yn ei wneuthur: canys Rhufeiniad yw’r dyn hwn. 27 A’r pen‐capten a ddaeth, ac a ddywedodd wrtho, Dywed i mi, ai Rhufeiniad wyt ti? Ac efe a ddywedodd, Ie. 28 A’r pen‐capten a atebodd, Â swm mawr y cefais i’r ddinasfraint hon. Eithr Paul a ddywedodd, A minnau a anwyd yn freiniol. 29 Yn ebrwydd gan hynny yr ymadawodd oddi wrtho y rhai oedd ar fedr ei holi ef: a’r pen‐capten hefyd a ofnodd, pan wybu ei fod ef yn Rhufeiniad, ac oblegid darfod iddo ei rwymo ef. 30 A thrannoeth, ac efe yn ewyllysio gwybod hysbysrwydd am ba beth y cyhuddid ef gan yr Iddewon, efe a’i gollyngodd ef o’r rhwymau, ac a archodd i’r archoffeiriaid a’u cyngor oll ddyfod yno; ac efe a ddug Paul i waered, ac a’i gosododd ger eu bron hwy.


admin – Wise Wales\nPosts by Rich Chitty:\n20 Chw 2017\nMae Wise Cymru yn chwilio am Gadeirydd newydd i’w bwyllgor llywio. Pwyllgor llywio Wise Cymru sy’n gyfrifol am fonitro a chynghori ar waith y prosiect gydol y flwyddyn.\nAm ragor o wybodaeth ac am gopïau o ddogfennau megis Adroddiad Blynyddol Wise Cymru 2015/16 a throsolwg o waith y prosiect yn 2016/17, cysylltwch â Jessica Rumble drwy ebostio: jessica.rumble@nus-wales.org.uk neu ffonio 01625 413252.\nOs oes gennych ddiddordeb, anfonwch CV a chlawrlythyr at jessica.rumble@nus-wales.org.uk erbyn 6 Mawrth 2017. Byddwn yn gwahodd rhestr fer o ymgeiswyr am gyfweliad anffurfiol gyda rhai aelodau o’r pwyllgor llywio.\nSylwch: Ni allwn ystyried ceisiadau gan y rheiny a gaiff eu cyflogi gan y sefydliadau sy’n ariannu Wise Cymru (ac eithrio’r sefydliadau addysg uwch).”\nLawrlwytho’r pdf yma\nLawrlwythwch yr Adnodd\nYn y brifysgolion ar draws Gymru, mae cynrychiolwyr cwrs a myfyrwir yn gael ei ethol ac hyfforddi i sicrhau gall y myfyrwyr, ac y sefylliadau lle mae nhw’n mynd i, gweithio gyda’n gilydd, yn rhoi y llais y myfyrwyr yn y calon o’r datblygiad o’r sector addysg yng Nghymru.\nMae’n gwaith pwysig iawn i gynrychioli eich chyd-myfywryr. Mae Wise Cymru yn yma i sicrhau bod y myfyrwyr ac y sefylliadau yn gwybod sut i rheoli y partneriaeth mewn ffordd effeithiol, a rydyn ni’n mynd i gynnal digwyddiadau ac hyfforddi y gynrychiolwyr drwy y flwyddyn i gweld iddo fod ein myfyrwyr, brifysgolion ac y sector yn ei gyfanrwydd yn gweithio gyda’n gilydd yn y modd effeithiol â phosibl.\nCynhadledd Cynrychiolwyr Cwrs – Chwefror 1fed\nYn y misau gyntaf o 2017, byddwn ni’n gynnal cynhadledd i gynrychiolwyr cwrs ac y staff sy’n cefnogi nhw. Bydd y weithdy yn ganolbwyntio ar ddatblygu y sgiliau a wybodaeth o’r gynrychiolwyr, gyda cyfleoedd i rwydwaith ac i rhannu profiadau a syniadau. Mae’n pwysig i’r sector addysg Cymreig bod y llais y myfyrwyr yn effeithiol a cydlynol â phosibl, a mae’r digwyddiad hon yn cyfle perffaith i sicrhau fod y nod yn cael ei fodloni.\nMae Wise Cymru yn gweithio gyda myfyrwyr, ymarferwyr llais y dysgwr a pobl eraill yn y sector i sicrhau bod partneriaeth yn cael ei ymarfer mor effeithiol â phosibl. Cadwch yn gyfoes gyda ein newyddion diweddaraf a hadnoddau chwrs chynrychiolydd drwy edrych ar ein gwefan ac yn arwyddo i dderbyn ein cylchlythyr yn http://eepurl.com/cjM7L1 am fwy o wybodaeth!\n29 Gor 2016\n3 Rhag 2015\nProsiect Addysg Bellach 2015/16\nLansio Canllawiau Partneriaeth ar gyfer Addysg Bellach\nAriennir gan Lywodraeth Cymru – Rhagfyr 2015\nCefndir i’r prosiect\nProsiect AB 2010-2013\nEr mwyn cynorthwyo lansiad Canllawiau ar Strategaeth Cyfranogiad Myfyrwyr gan Lywodraeth Cymru yn 2012, cynhaliodd Undeb Cenedlaethol Myfyrwyr (UCM) Cymru brosiect tair blynedd yng Nghymru. Ariannwyd y prosiect gan Lywodraeth Cymru i gynorthwyo sefydliadau i weithredu’r canllawiau hyn. Roedd hyn yn golygu cynorthwyo â datblygiad strwythurau llais myfyrwyr gan gynnwys systemau cynrychiolaeth cwrs, cynghorau myfyrwyr, undebau myfyrwyr a datblygu a hyfforddi myfyrwyr lywodraethwyr. Yn sgil y prosiect, crewyd Rhwydwaith Ymarferwyr Llais y Dysgwr ar gyfer Cymru, sy’n dod â staff sydd â chyfrifoldeb dros lais dysgwyr at ei gilydd i rannu arfer da, rhwydweithio a rhedeg sesiynau hyfforddiant perthnasol. Hwn oedd y rhwydwaith cyntaf o’i fath yn y DU.\nDaeth y prosiect i ben yn 2013, ac ers hynny mae cydnabyddiaeth ar draws y sector nad oes yno fframwaith cenedlaethol i gynnig cefnogaeth i golegau gyda bwrw ymlaen â llais y dysgwr a strategaethau cyfranogiad dysgwyr, yn ogystal ag annog cydraddoldeb profiad ymysg dysgwyr ledled Cymru.\nGweithgaredd y Prosiect\nAriennir y prosiect newydd, Canllawiau Partneriaeth ar gyfer AB, gan Lywodraeth Cymru, a’r nod yw helpu creu strwythur cenedlaethol i gynnig cefnogaeth bellach i lais y dysgwr yn sefydliadau Cymru.\nCaiff ei weithredu gan brosiect Wise Cymru ar gyfer partneriaeth myfyrwyr, gyda chefnogaeth UCM Cymru. Bydd yn canolbwyntio ar gynorthwyo colegau yng Nghymru â hunan-asesiad o weithgareddau cyfranogiad dysgwyr gyda chit arfau ar gyfer datblygiad ar draws y sector.\nCaiff y prosiect ei gynnal mewn dau gam:\nCam cyntaf – cit arfau hunan asesiad\nBydd ymgynghorydd partneriaeth myfyrwyr yn ymweld â phob coleg i gynorthwyo â hunan-asesiad gweithgareddau cyfranogiad dysgwyr. Byddwn yn canolbwyntio ar brosesau mewnol cyfredol, cylchred ansawdd a mecanweithiau ar gyfer adborth er mwyn darparu themâu allweddol ar gyfer gwelliant. Gallai’r rhain gynnwys: cynrychiolwyr cwrs, arolygon, cyngor myfyrwyr / undeb myfyrwyr, systemau adborth ar-lein, a mecanweithiau adborth eraill megis systemau cwynion.\nCaiff dogfen ragarweiniol ei hanfon ymlaen llaw i hwyluso’r ymweliad; bydd yn nodi pwy fydd angen bod yn bresennol a pha ddogfennau fyddan nhw eu hangen. Bydd yn golygu cyfarfod â phrif aelod staff llais y dysgwr a chynrychiolwyr myfyrwyr. Mae’r prosiect wedi ei gynllunio i fod yn ystyriol o amserlenni prysur, a’r nod yw osgoi ychwanegu at faich gwaith colegau.\nAil gam – Cefnogaeth wedi’i theilwra\nBydd ail gam y prosiect yn canolbwyntio ar weithio gyda hyd at 8 o golegau i fapio themâu a chreu adroddiad canllawiau partneriaeth wedi’i deilwra’n benodol ar eu cyfer.\nBydd yr adroddiad yn cynnwys meysydd o foddhad ac argymhellion ar gyfer sut i wella gweithgareddau a strwythurau cyfranogiad dysgwyr yn y sefydliad.\nDiben yr adroddiad fydd sefydlu hunan-asesiad fel proses byw, a’i ddefnyddio i ffurfio rhan o’r cylchred ansawdd o fewn y sefydliad; bydd hefyd yn ffurfio sail i hunan-asesiad y coleg. Rhan allweddol o’r broses yw bod corfforaethau colegau’n berchen ar, ac yn cymeradwyo’r ddogfen adrodd hon er mwyn cytuno ar hunan werthusiad / cynllun gweithredu parhaus ‘byw’ ar gyfer llais y dysgwr yn y coleg.\nYn ystod y ddau gam, bydd y cit arfau datblygiad a’r adroddiad yn parhau i fod yn anhysbys. Defnyddir y data ar gyfer dadansoddiad mewnol ac i ddatblygu prosesau mewnol.\nYmweliadau’r cam cyntaf i’w cwblhau erbyn: Rhagfyr 2015 – Chwefror 2016\nYr ail gam i’w gwblhau erbyn: Mawrth – Mehefin 2016\nCefnogaeth ar gyfer y prosiect\nMae cefnogaeth traws-sector i’r prosiect hwn\n“Mae cynnwys dysgwyr mewn penderfyniadau sy’n effeithio arnynt gymaint o flaenoriaeth i Lywodraeth Cymru ag yr oedd bum mlynedd yn ôl pan gyhoeddwyd ein Canllawiau ar Strategaeth Cyfranogiad Myfyrwyr. Mae tystiolaeth bod cyfranogiad dysgwyr o fudd i unigolion, mudiadau a chymunedau. Gall helpu dysgwyr i wella eu hunan-werth a’u cymhelliant, ennill sgiliau personol, cymdeithasol a threfniadol pwysig; gall y rhain i gyd eu helpu i fod yn ddysgwyr am oes.\nDyna pam ein bod ni’n falch o gefnogi prosiect Wise Cymru yn UCM Cymru i gynnal prosiect Canllawiau Partneriaeth ar gyfer Addysg Bellach. Bydd o gymorth i’n Sefydliadau AB i asesu’r cynnydd a wnaed ganddynt tuag at gynnwys cyfranogiad dysgwyr yn eu cylchredau ansawdd. Bydd hefyd yn nodi beth mwy y gallant ei wneud i fynd y tu hwnt i hyn i ddatblygu perthynas gynhwysol a chyd-fanteisiol â’u dysgwyr, sy’n arwain at welliannau mewn ansawdd ar draws yr holl brofiad dysgu.”\n“Mae ColegauCymru’n falch o gefnogi prosiect Canllawiau Partneriaeth, dan arweiniad Wise Cymru, a chyllido gan Lywodraeth Cymru.\n“Caiff prosiect Canllawiau Partneriaeth ei lansio ar adeg amserol iawn, Mae’r sector wedi mabwysiadu’r egwyddor o bartneriaeth ac arweinyddiaeth myfyrwyr, a gwelwyd rhai datblygiadau pwysig ym maes chwaraeon a gweithgaredd corfforol yn arbennig. Mae nifer o golegau’n sefydlu timoedd rheolaeth myfyrwyr er mwyn creu cyfleoedd wedi’u strwythuro ar gyfer arweinyddiaeth ymysg cyfoedion, datblygiad a llais y dysgwr ym maes chwaraeon. Bydd prosiect Llwybrau Partneriaeth yn rhoi cyfle i golegau gydgyfrannu arbenigedd, ynghyd â datblygu a gwella ar yr arfer da sy’n dod i’r amlwg mewn gwahanol golegau ac mewn gwahanol feysydd mewn ffordd fwy cyfannol.\n“Edrychwn ymlaen at wireddu amcanion y prosiect.”\nCroesawodd Dirprwy Lywydd UCM Cymru, Ebbi Ferguson, lansiad y datganiad fel “cam cyntaf” tuag at adeiladu rhwydwaith undebau myfyrwyr AB cryfach.\n“Mae undebau myfyrwyr yn allweddol mewn sicrhau bod llais myfyrwyr yn ganolog i ddysgu”, meddai.\n“Rydym yn gwybod bod sefydlu perthynas gref rhwng sefydliadau a dysgwyr yn arwain at brofiad o ansawdd uchel a lefel uwch o foddhad ymhlith myfyrwyr. Rydym am weld yr egwyddor hon mewn addysg bellach, yn ogystal ag addysg uwch. “Rydym am i’r bartneriaeth newydd hon, sy’n dod â’r rhanddeiliaid allweddol yn nyfodol AB yng Nghymru i gyd at ei gilydd, i fod yn gatalydd ar gyfer mwy o gydweithrediad – yn ogystal â chreu gweledigaeth ar y cyd ar gyfer hyrwyddo llais y dysgwr yng Nghymru.”\nCysylltwyr ar gyfer y prosiect\nRheolwr y Prosiect: Graham Henry: graham.henry@nus-wales.org.uk\nYmgynghorwyr Partneriaeth Myfyrwyr\nCyhoeddi Adroddiad Blynyddol 2013-14\nBlwyddyn 2013-14 Wise Cymru oedd cyfnod lansio sawl menter myfyrwyr fel partneriaid. Ymhlith y prif ddigwyddiadau yn 2013-14 oedd: lansiad hyb ar-lein ar gyfer undebau myfyrwyr a sefydliadau iddynt gael mynediad i ddeunydd i gynorthwyo eu gwaith partneriaeth, dwy gynhadledd Gymru-gyfan a lansiad Datganiad Partneriaeth. Gweler rhagor o fanylion ynglŷn â’r Datganiad Partneriaeth a gweddill ein gwaith yn 2013-14 yn yr adroddiad blynyddol yma.\nCynhaliodd Wise Cymru ei ail Gynhadledd Partneriaeth i Gymru flynyddol yng Nghastell-nedd ddydd Mercher 3 Mehefin. Daeth mwy na 50 o gynrychiolwyr o’r sectorau addysg bellach ac addysg uwch at ei gilydd i gyfnewid syniadau, profiadau, a heriau.\nYn ystod y gynhadledd, lansiwyd cyfnod cyntaf Cit Adnoddau Canllawiau Partneriaeth, sef adnodd a ddatblygwyd gan Wise Cymru i alluogi undebau myfyrwyr a sefydliadau i fapio eu gweithgareddau partneriaeth presennol ac i adnabod ffyrdd o ddatblygu.\nYn ogystal, lansiwyd rhwydwaith staff partneriaeth addysg uwch, a chynhaliwyd cyfarfod cyntaf y rhwydwaith yno. Trwy gydol y flwyddyn bydd y rhwydwaith yn fforwm i’r staff gefnogi ei gilydd ac i rannu arfer da a’u profiadau.\nClywodd y cynrychiolwyr yn y gynhadledd gan yr Athro Jo Smedley o Brifysgol De Cymru a siaradodd am ‘daith y myfyriwr’. Fe gymeront ran hefyd mewn nifer o weithdai.\nRoeddem yn falch iawn o groesawu Will Page o Brifysgol Caerwysg a James Smith o Urdd Myfyrwyr Caerwysg a siaradodd am eu profiadau nhw o gyfranogiad myfyrwyr. Bu Zoe Pulling o Goleg Swydd Warwick yn siarad â chynrychiolwyr AB am gyfranogiad myfyrwyr a’r sefydliad aml-gampws. Yn ogystal, daeth Tom Lowe, IL Addysg, a Cassie Shaw, sy’n Gymrawd-Fyfyrwraig ac yn Gynorthwyydd Ymgysylltu Myfyrwyr, ill ddau o Undeb Myfyrwyr Caerwynt, i siarad am gydweithrediad uwch ac i rannu eu syniadau ynghylch ysbrydoli myfyrwyr i fod yn wneuthurwyr newid.\nYn ogystal â’r gweithdai diddorol hyn, cafodd cynrychiolwyr gyfle i ddod at ei gilydd mewn Arddangosiadau Arferion Da a Rhannu Syniadau – un yr un ar gyfer sectorau AU ac AB. Yn ystod y sesiynau hyn a oedd dan arweiniad Ymgynghorwyr Partneriaeth Myfyrwyr Wise Cymru, bu myfyrwyr, ymarferwyr partneriaeth, ac eraill, yn rhannu eu profiadau o sut mae partneriaeth wedi gweithio’n dda yn eu sefydliadau, ac yn datblygu perthnasau gyda’i gilydd.\nLansiodd Dirprwy Lywydd UCM Cymru Ebbi Ferguson y Cit Cyfryngau Addysg Bellach a fydd yn cefnogi myfyrwyr a swyddogion AB gyda pherthnasau gyda’r cyfryngau a gydag ymgyrchu.\nDaeth Ms Ferguson â’r gynhadledd i’w therfyn trwy alw ar y cynrychiolwyr i ddiffinio beth mae actifiaeth yn ei olygu iddyn nhw, ac i ddefnyddio eu pŵer a’u dylanwad i beri newid go iawn ar y materion sydd o bwys iddynt.\nHoffai tîm Wise Cymru estyn diolch i’r siaradwyr allanol am eu geiriau ysbrydoledig yn ystod y diwrnod, ac i’r cynrychiolwyr a ymunodd â ni yng Nghastell-nedd.\nAbout 3 years ago from Wise Wales's Twitter via Twitter for Android\nAbout 3 years ago from Wise Wales's Twitter via Twitter for iPhone\n© Wise Wales 2021